
Despues di a warda varios ora e anochi anterior, asina mes, un 
cantidad di hende a bay Aeropuerto ayera merdia, pa recibi nos 
Campeonnan di Senior League. Aruba despues di basta tempo a haci 
un bon papel, titulando nan mes como Campeon anto invicto for di e 
competencia aki. Loke si nos tin cu remarca, cu autoridadnan di AAA 
N.V. mester stop di pidi e fotografonan cu nan kier pa bay na pia di e 
avion. Ta bay tur of ningun. Si t’asina ta haci, anto lo evalua ki paso 
pa tuma den futuro. Ayera nochi, o tro team Campeon a yega, y e 
biaha aki, esnan di Divisio Junior di Little League, kendenan a titula 
Campeon, despues di gana Mexico den un partido dramatico. Pabien 
di parti di Aruba y sigur di boso AWEMainta. 

Diamars anochi durante e segundo anochi di inscripcion pa avond M.A.V.O. net ora cu a caba cu e inschrijving y saliendo for di porta di oficina, 
dos homber bisti full na scur cu helm cora tabata dilanti porta nan a pone revolver den su cara y pega na su frenta, pushando e maestro den ofi¬ 
cina, nan tabata papia spanjo y bisando tur e cuatro hendenan bay na suela dos biaha, sino nan ta tiranan, nan a grita unda e placa ta y nan mes a 
tuma e caha di placa. Nan tabata arma cu un revolver di caliber basta halto y e a pidi e placa y e cos a sosode masha lihe cu 2 minuut. Nan tur ta¬ 
bata papia na spanjo, keda na suela sino nan ta tira nan. No a tende nada ni auto y nan a bandona e sitio y door cu e Colegio EPI ta grandi esnan 
cu a pasa den susto di nan bida no kier a lanta mes te ora nan tabata sigur cu e hendenan aki a bandona sitio pa despues bati alarma. E suma cu 
nan a bay eune ta entre 6000 pa 8000 florin e atracadornan a bay eune. Den esey tabatatin un cheque di Solo di Pueblo scirbi na nomber di cash. 

Ningun gobierno por haci Aruba un pais UPG 
sin aprobacion di pueblo via referendum 

Partido MEP ta sembrando ingnorancia den pueblo manera semper! 



CANDITO di AVP, Donny 
Rasmijn ta senala cu candidata 
nobo di partido MEP, Evelyn 
Wever-Croes keto bay ta ex- 


presa cu e eleccion aki ta un 
referendum pa futuro di nos 
pais Aruba. Segun e candidata 
aki, despues di Victoria di AVP 


na september venidero, AVP 
lo entrega nos Status Aparte 
pa haci Aruba un pais Ultra 
Periferico di Europa (UPG). 
Esaki ta un mentira flagrante y 
lamentablemente e ta sali for di 
un persona cu ta reconoci como 
un profesional. Evelyn Wever- 
Croes a subi lista di un partido 
cu a caba di parti y reparti hopi 
placa di nos pueblo cu Friends 
& Family, pero e sa cu e abuso 
aki mester caba y lo caba e ana 
aki. Inclusive e mes ta papia di 
e fayonan cu a ser cometi dor 
di e partido cu awe e ta forma 
parti di dje, caminda cu e mes 
ta bisa cu mester bin un repar¬ 
ti cion mas husto di entradanan. 
Ademas e ta bon na haltura cu 
Hulanda pa promer biaha den 
historia di nos pais ta investi- 
gando un gobierno di Aruba pa 
corupcion. 

Donny Rasmijn ta expresa cu e 


hecho cu Evelyn Wever-Croes 
y otro profesionalnan a subi 
riba lista di MEP pa despues di 
september nan por reconstrui 
e partido di MEP ta hopi acept- 
able pero nan no mester rebaha 
nan mes dor di sembra ignoran- 
cia den pueblo. Un profesional 
mester expresa su mes riba un 
nivel halto pa pueblo por eval- 
uabo como un candidato cu tin 
algo pa ofrece nos pueblo. Si un 
candidato subi riba lista y bisa 
mesun disparate cu por ehemp- 
el minister Rudy Croes ta bisa, 
pueblo no tin nada na dje. 
Evelyn sa masha bon cu ningun 
gobierno por dicidi si Aruba ta 
bay den UPG of no. Ni maske 
con bon UPG por ta pa nos isla, 
ta e pueblo ta determina esey, 
no ta un gobierno. E tarea di 
un gobierno ta pa trece por ehe- 
mpel e pro y contra di UPG na 
un manera obhetivo pa dilante 


pa e pueblo tin tur informacion 
necesario. Despues e pueblo por 
dicidi si e kier UPG of no den un 
referendum, no den un eleccion 
di staten. Ademas di tur esey, 
AVP ta e partido cu mas ana a 
bringa pa Aruba haya su Status 
Aparte y hamas lo entrega e 
posicion aki pa otro cos. Y sigur 
no pa independencia manera 
cu “Friends & Family” di MEP 
kier. 

Pesey mes Donny Rasmijn ta 
bisa claramente cu 25 di sep¬ 
tember no tin ningun referen¬ 
dum, loke lo tuma lugar dia 
25 di september ta eleccion pa 
Parlamento di Aruba unda cu 
sigur pueblo lo sa di core cu 
esnan cu a habraca nos pais du- 
rante 8 ana largo y a beneficia 
nan grupo di Friends & Family. 
Aruba tin e speranza di cambio, 
pueblo sa cu berde ta e cambio 
di mes! 


Marlon Werleman di MEP 


BBO ta un belasting sumamente husto pa comunidad 

Toch asina awor bisa cu lo bay evalua esaki 


MARLON Werleman di partido 
MEP papiando riba e propuesta 
di AVP pa elimina BBO, a bisa cu 
esaki ta purba di hunga cu sen- 
timento di e comunidad aki den 
un forma di campana di malin- 
forma, desinforma y manipula 
cu informacionnan tresiendo 
asuntonan cu no ta cuadra cu 
realidad di nos pais, pa di e 
forma ey kizas gana simpatia 
den comunidad.Aki Werleman 
a bisa cu ora tuma nota di loke 
Andy Lee a trese relaciona cu 
BBO riba un ponencia cu Evelyn 
Wever Croes a trese dilanti, esta 
cu MEP den proximo goberna- 
cion lo bay evalua BBO. Eseyno 
kiermen cu lo bay elimina BBO, 
sino cu lo mira con despues di 
3 ana e ley aki a funciona y si 
tin caminda pa drecha lo haci 
esaki. Igualmente el a bisa cu 
no ta Evelyn Wever Croes a 
trese esaki dilanti sino MEP for 
di momento di introduccion 


di BBO, cada bes cu a trata 
presupuesto di pais, fraccion 
di MEP tabata haci e pregunta 
na minister Swaen si ta yega 
momento despues di 3 of 5 ana 
pa evalua BBO y wak si mester 
ahustacionnan den esaki. 
Marlon Werleman a bisa cu MEP 
den siguiente gobernacion nan 
lo bay evalua BBO y lo ahusta 
esaki te unda cu ta necesario. 
Un di e puntonan cu e mes a 
propone pa wordo evalua ta 
pa elimina BBO riba transporte 
publico. Esey ta conta pa Arubus 
y e lo tin consecuencia tambe pa 
tur esnan cu ta dedica nan mes 
na transporta pasaheronan 
(taxistanan, B vergunningnan 
entre otro). 

Pa e politico di MEP, Andy Lee 
y partido AVP berdaderamente 
no ta compronde e escencia di 
un reforma fiscal, pasobra e 
BBO no a bin riba su mes. E ta 
bia cu por a escohe tambe pa bin 


cu un tarifa di BBO di 5 pa 6% 
y sin duna compensacionnan 
manera Corsow y Sint Maarten 
a haci den pasado, pero a es¬ 
cohe un tarifa di 3% teniendo 
en cuenta cu e factornan cu 
di un banda ta duna back na 
comunidad reduciendo belast- 
ingnan directo, tambe diferente 
invoerrecheten a keda reduci y 
elimina, dunando pueblo back 
casi 70 miyon. 

Marlon Werleman ta keda para 
ariba cu BBO ta un belasting 
sumamente husto pa comu¬ 
nidad caminda cu ta crea un 
plataforma mas grandi den 
comunidad y tur hende ta paga 
na Aruba. 

Mas aleu e ta bisa cu eliminando 
BBO, e unico peso cu partido 
AVP kier pa cay riba lomba di 
comunidad ta loonbelasting 
y inkomstenbelasting y gran 
parti ta e clase trahador ta paga 
esaki. 

Nos propio Prome Minister Nel Oduber cu 

Despues cu Valero a shutdown pa 3 luna, 
tin tur indicacion di lo no habri mas 

Contratistanan a cuminsa manda hende cas 



TABATA Prome Minister Nel¬ 
son Oduber, dialuna anochi 
a duna di conoce, cu tin tur 
indicacion cu Refineria Valero, 
awor cu a shutdown pa 3 luna, 
cu despues di e periodo aki, 
segun indicacionnan cu e tin, 
lo no habri mas. 

Despues di esaki, por a lesa has¬ 
ta un declaracion cu a sali pub- 
lica riba website di Bloomberg, 
unda Hefe di Proctocol, Eric 
Brete ta bisa cu ainda Valero ta 
den negociacion cu PetroChina 
y cu ainda PetroBras tambe ta 


interesa. 

Pero bao di e empleadonan 
mes, nan mes a manifesta cu 
e situacion ta birando dia pa 
dia mas malo. Ta evidente cu 
Valero ta serando su portanan 
na Aruba, y consecuentemente 
contratistanan cu ta traha riba 
tereno di Valero a cuminsa 
manda hende cas. 

Tur crudo cu tabatin na Valero, 
a ser saca y manda Merca y 
Valero a cancela tur proyecto. 
Ya caba gran parti di e hoben 


ingenieronan y managers, a 
cuminsa solicita den exterior. 
Tur hende ta tumando accion, 
pasobra gran parti di esnan cu 
ta traha den e refineria, ya ta 
convenci cu historia ta ripiti su 
mes, cu cada bes cu MEP ta den 
Gobierno, e refineria ta sera. 

AWEMainta a busca mas infor- 
macion ayera, riba nos sistema 
di internet y asina por a haya 
e siguiente publicacion y nos 
kier lague integralmente pa 
nos lectornan mes saca nan 


conclusion. 

Refiners such as Valero Energy 
Corp. and integrated oil compa- 
nies including Shell may shut or 
seil unprofitable plants because 
fuel demand dropped during 
the first global recession since 
World War II. One out of six in 
the U.S. probably will close by 
2020 if U.S. carbon-reduction 
legislation passes and new, 
more efficient plants come On¬ 
line in India and China, accord- 
ing to the American Petroleum 
Institute, a Washington- based 
group. 

Kier men, Valero no ta haciendo 
ganashi mas, manera deseayno 
ta keda otro di sera e refineria. 
Otro publicacion cu AWEMainta 
a haya ayera ta bisa lo siguiente: 
Valero, the largest U.S. refiner, 
had record second-quarter prof¬ 
its of $2.25 billion in 2007 when 
the industry’s spread averaged 
$20.20 a barrel. Net income 
was down to $1.15 billion in the 
third quarter of 2008 when fu¬ 
tures showed the margin aver¬ 
aged $13.11, according to data 
compiled by Bloomberg. 

Kier men, tur e ananan a haci 
ganashi, pero ta mira cu esaki 
ta bahando. 

E refineria na Aruba ta idle 
cu ta motibo pa Valero duna 
e siguiente statement: Vale¬ 


ro said that it plans to keep 
its Aruba refinery closed for 
months, starting July 16, be¬ 
cause of falling margins. The 
San Antonio-based company 
will assess economic conditions 
in two to three months and 
then decide whether to restart 
at the 275,000 barrel-a-day 
plant, according to Bill Day, a 
spokesman. 

The increase in profit margins 
foreseen in futures prices may 
not occur if newer plants in 
India, China, Brazil, Russia and 
the Middle East come online 
before older ones in Europe and 
the U.S. are closed. 

Global capacity will increase 
by 7.6 million barreis a day 
between 2008 and 2014, with 
54 percent of the new capabil- 
ity in Asia, the IEA said June 
29. Demand for oil is projected 
to rise by 3.2 million barreis a 
day, the Paris-based organiza- 
tion said. 

Conclusion ta manera Prome 
Minister Nel Oduber a duna di 
conoce, cu si no por haya benta 
p’e refineria, no ta keda Valero 
otro di sera e refineria. Y pesey 
e accion cu ta cuminsa fin di e si¬ 
man benidero, cu trahadornan 
di contratistanan t’e promenan 
anuncia di mester retira nan. 


Homber di edad a cay haya un kap grandi na su frenta 



HOMBER di edad a cay den 
Schotlandstraat y a keda seria- 
mente herida. Dialuna atardi e 
homber di 93 ana a bay cu su 
senora na un supermercado y 
pa un motibo of otro e homber 
a cuminsa cana bay direccion 
di cas y na caminda el a cay na 
2 ocasion y na di 3 biaha cu el 
a cay kap su frenta basta bon. 
E tabatin mester di atencion 
medico. Ambulance a trans¬ 
porte pa hospital y su situacion 
ta stabiel. 

Monica Kock a cataloga congreso di MPA como un exito total 


DURANTE conferencia di 
prensa semanal di partido MPA, 
Monica Kock a comenta riba 
e promer congreso di partido 
MPA cu a tuma lugar siman 
pasa. El a comenta cu esaki ta- 
bata algo interno di partido y a 


tuma lugar na Cas di Cultura. 
Kock ta bisa cu e tabata hopi 
contento e anochi ey pasobra 
Cas di Cultura tabata yen, y pa 
yena e sala aki riba su mes ta 
un logro masha grandi pa MPA 
pasobra no a haci ningun tipo di 


propaganda ni a invita pueblo 
completo p’esaki. 

Un di e puntonan importante 
di e congreso tabata e plannan 
cu e e partido a entrega na nan 
hendenan pa nan wak. Segun 
Monica Kock, MPA ta hopi serio 


cu su programa y ta demostra 
cu ora nan drenta gobierno nan 
lo ta totalmente equipa pa traha 
e comunidad nobo, e vision di 
MPA. 

Banda di presentacion di e 
programa tabatin tambe slide 


videos y mayoria di hende cu a 
sali tabata hopi positivo y un di 
e remarkenan cu a haya for di 
esnan presente tabata cu nan 
a lamenta cu nan no a bay cu 
mas hende pa wak loke MPA a 
mustra. 


Parlamentario Otmar Oduber 


Proteccion di nos medio ambiente y naturalesa 
mester ta parti integral di maneho turistico 



DURANTE ultimo 8 ananan 
nos a experiencia un deterioro 
continuo y considerabel di e 
calidad di e producto Aruba. 
Dos di e factornan cu mas a 
contribui na e deterioro aki ta 
cu nos isla ta birando dia pa dia 
mas sushi y cu e construccion- 
nan descontrola a causa dano 
ireparabel na nos naturalesa. 
E desaroyo aki ta demostra cu 
gobierno di MEP no a duna su- 
ficiente atencion na conserva- 
cion y proteccion di nos medio 
ambiente y naturalesa. 

E maneho di partido AVP lo ta 
dirigi riba turismo di calidad, 
dunando prioridad na entre 
otro mehoracion di calidad di e 
producto Aruba. Den e cuadro 
aki e maneho lo ta basa prim- 
eramente riba e principionan y 
recomendacionnan di e “Oslo 
Statement on Ecotourism” di 
augustus 2007. E enfoke riba 
ecoturismo ta necesario pa 
por salvaguardia nos herencia 
natural y cultural y pa garan- 
tiza un desaroyo sostenibel 
a largo plazo. Ecoturismo ta 
wordo defini como turismo cu 
ta encera viahamento respon- 
sabel pa areanan natural y cu ta 
conserva y sostene e bienestar 
di e poblacion local. E punto di 
salida ta cu mester minimalisa 
e impacto negativo di turismo 
riba medio ambiente y e pobla¬ 
cion local y na mesun momento 
maximalisa e beneficionan 
potencial. 

E yabi pa un ecoturismo exitoso 
ta concientisacion di tanto nos 
poblacion local como tambe 
nos partnernan den turismo 
y nos bishitantenan riba e im- 
portancia di ecoturismo pa un 


desaroyo sostenibel y e respons- 
abilidad di un y tur pa contribui 
na proteccion di nos recursonan 
natural y medio ambiente. Na di 
segundo lugar, e programa di 
concientisacion aki mester bay 
man den man cu introduccion 
di leynan moderno relaciona 
cu planificacion di espacio y 
proteccion di medio ambiente. 
Un di tercer condicion basico pa 
ecoturismo ta cu e mester ta for¬ 
ma parti integral di e maneho 
turistico, e maneho ambiental 
y e maneho cultural. 

Lo mester inverti den protec¬ 
cion di nos beachnan, cu ta e 
atraccion natural mas impor¬ 
tante di nos isla. No ta suficiente 
pa mehora e infrastructura rond 
di nos beachnan. Dor di e desa¬ 
royo turistico acelera e fondo di 
lama na Palm Beach a bira lodo, 
mientras cu dia pa dia e calidad 
di e santo riba beach ta bayendo 
atras. Esaki ta un situacion cu 
mester wordo remedia urgente- 
mente. Ademas, pa aigun ana 
caba tin manera un free for all 
banda di nos beachnan. Mas 
pronto posibel lo mester limita, 
regula y controla uso di nos 
beachnan y lama pa actividanan 
comercial y acuatico cu por ta 
danino pa nos beachnan, bida 
marino y medio ambiente. 

Pa loke ta Parke Nacional Arikok 
(PNA) ta importante pa sigui 
inverti den mehoracion y am- 
pliacion di su infrastructura y 
facilidadnany den su embeyeci- 
mento. Den esey mester percura 
pa usa mas tanto posibel dis- 
enonan y materialnan cu ta den 
harmonia cu medio ambiente. E 
proceso aki mester bay man den 
man cu introduccion di leynan 


estricto dirigi riba proteccion 
y conservacion di nos flora y 
fauna. 

Nos diferente grotnan tambe 
ta sitionan natural cu mester 
wordo protehi y conserva pa fu¬ 
turo generacionnan. Lo mester 
inverti den e infrastructura y 
embeyecimento di e areanan 
rond di e grotnan. Importante 
ta tambe pa tuma e pasonan 
necesario pa proteha e raton- 
nan di anochi cu ta biba den e 
grotnan y pone e grotnan mas 
tanto posibel back den nan 
estado original. 

Y mirando con sushi nos isla a 
bira ultimamente, e siguiente 
gobierno di AVP lo elimina e 
medida di 10 florin na dump 
y lo desaroya y implementa un 
programa integral dirigi riba 
limpieza y embeyecimento di 
henter nos isla, bou di e nomber 
“Aruba Mas Bunita”. E programa 
ta cubri tur distrito y tur bario y 


ta basa riba participacion activo 
y directo di e habitantenan di e 
diferente barionan. Financia- 
mento di e programa lo ta basa 
riba “public-private partner- 
ship”, mientras cu lo instala un 
comision consistiendo di tur 
stakeholder importante, di tan¬ 
to sector publico como tambe 
sector priva y organisacionnan 
ambiental, cu e meta pa guia y 
coordina e proceso. 

Por ultimo mester menciona cu 
den cuadro di e maneho dirigi 
riba proteccion di nos medio 
ambiente, AVP lo duna atencion 
special na energia alternativo. 
Pa loke ta energia di biento, e 
meta ta pa riba termino corto 
percura cu produccion di e tipo 
di energia aki ta suficiente pa 
cumpli cu minimalmente 40% 
di e demanda total pa energia. 
Na mesun momento lo intro- 
duci incentivonan pa stimula 
hotelnan y otro empresanan 


y tambe pueblo en general pa 
pensa y actua mas den direccion 
di energia alternativo y asina 
conserva nos medio ambiente. 
Cu ehecucion di e plannan di 
maneho aki, nos partido no so- 
lamente ta contribui na meho¬ 
racion di calidad di e producto 
Aruba mediante conservacion y 
proteccion di nos medio ambi¬ 
ente y naturalesa, pero ta pone 
un base solido tambe pa loke 
mester bira un desaroyo turis¬ 
tico sostenibel y duradero cu ta 
asina fundamental pa mehora 
calidad di bida di un y tur, awor 
y den futuro. 


,%V Mainta 

Arubahuis ta practicamente cla pa 
ricibi studiantenan Arubano 


DEN entrevista cu Kenky Odu- 
ber for di Hulanda, el a indica 
cu mescos cu tur ana a cuminsa 
for di trempan caba pa avisa tur 


e studiantenan cu tin interes di 
bay Hulanda pa nan tuma pre- 
paracionnan necesario. Entre 
otro vivienda, cual ta e dolor di 


cabez mas grandi cu Arubahuis, 
mentor, studiante y su mayor- 
nan tin. Tin aigun ciudad cu ta 
mas facil cu otro, pero si Oduber 


ta bisa cu cada bes esaki ta bira 
mas problematico. 

Pa loke ta e otro preparacion- 
nan, el a bisa cu e mentornan 

for di trempan caba ta manda 
informacion pa Directie Onder- 
wijs Aruba y nan ta percura pa e 
informacionnan ey yega cerca e 
studiantenan concerni. 

E mentornan tambe, mas hopi 
cu ta posibel, ta tuma contacto 
cu e studiantenan mes y purba 
haya sa kico ta nan interesnan y 
si tin pregunta. Kenky Oduber a 
lamenta si cu no tur ora e studi¬ 
ante ta disponibel. “E studiante 
mester pensa cu e ta bin biba 
awor otro caminda, e ta studia 
na un lugar diferente, un lugar 
distinto, cu hopi cambionan y 
cu hopi libertad. E tin cu pre- 
para su mes no unicamente pa e 
parti fisico, esta e necesidadnan 
cu el lo tin, pero vooral y parp- 
ticularmente mentalmente e 
cuminsa pensa cu e ta bandona 
cas, e ta biba riba su mes y tur 
decision cu e tuma sea bon of 
malo, sea positivo of negativo 
e consecuencianan ta bin riba 
dje back”. 

En general Kenky Oduber a bisa 
cu e preparacionnan ta bayendo 
bon, aunke tin cierto demora 
pa loke ta trata e burger service 
nummer pa e muchanan por 
schrijf in y consecuentemente 
nan lo tin problema pa habri un 
cuenta bancario. Tin un posibel 
solucion na caminda, pero esey 
mester wordo traha riba dje y e 
mentornan tin cu reacciona riba 
dje. Ora esaki ta tras di lomba, e 
ora nan lo ta completamente cla 
pa ricibi e 270 muchanan cu lo 
ta biahando pa Hulanda. 

Evaluacion di BBO: e storia ta continua 


UITSPRAKEN di sra. mr. 
E. Wever - Croes encuanto di 
evaluacion di BBO a lanta dis- 
cussionnan publico interesante 
den nos comunidad encuanto di 
e uitwerking y rendimento di 
BBO. Un discusion semehante 
ta util, como cu ta informa 
e ciudadano di e diferente 
aspectonan di introduccion y 
uitwerking di BBO, aportando 
asina na formacion di opin¬ 
ion. Sinembargo, discussion 
encuanto BBO ta hiba nos na 
problemanan politico hopi 
mas profundo, cu ta relata na 
mantencion y desaroyo di nos 
capacidad di gobernacion. Y 
esaki ta relata na nos forma 
di hiba politica y control di 
poder, cual ta strobando nos 
di desaroya y maneha un so- 
ciedad cu ta garantisa libertad, 
seguridad, derecho y respet di 
e ciudadano. 

Evaluacion di BBO mester a 
tuma lugar desde e formacion 


di maneho, caminda cu por a 
consulta, scucha y tene cuenta 
cu preocupacionnan di gre- 
mionan comercial y sindical, 
como tambe di adviesorganen 
pa cu introduccion di BBO na 
2007. Haciendo esaki, Gabinete 
Oduber por a evita impactonan 
negativo di BBO ariba nos co¬ 
munidad. Cu introduccion di 
BBO a haci hopi dano na nos 
economia y a causa hopi dolor 
na famianan ta bisto tur rond 
di nos. BBO a aumenta costo 
di operacion di empresanan 
causando aumento den nivel 
di prijs. Conhunto cu factornan 
externo manera aumento di pri¬ 
js di petroleo y di productonan 
alimenticio, BBO a ocaciona un 
caida den poder di compra bou 
di hopi famianan, kendenan 
mester a adapta nan nivel di 
bida pa acomoda na e nivel 
halto di prijsnan na Aruba. 
Mediante BBO Gobierno a 
apodera di un porcion mas 


grandi di produccion y entrada 
den nos economia. Mediante 
BBO Gabinete Oduber a tuma 
for di boca di e trahador un 
porcion mas grandi di e pan cu 
el a traha pa pone riba mesa di 
su famia; Gabinete Oduber a 
apodera di un parti mas grandi 
di e benta cu e comerciante ta 
haci durante un luna. E tra¬ 
hador y su famia, conhunto cu 
e comerciante, mester haci sac- 
rificio den nan entrada pa duna 
Gabinete Oduber extra ingreso. 
Pues, e actor economico cu a 
sali ventahoso di introduccion 
di BBO ta gobierno. Strano ta cu 
mientras Gobierno a ricibi mas 
entrada procedente di BBO, e 
ciudadano y empresa na Aruba 
ta hanja su mes ta haci mas y 
mas sacrificio pa sobrevivi of 
pa mantene maske ta algo di e 
nivel di bida cu e ta custumbra 
di hiba. Ta con Gabinete Odu¬ 
ber a uza e extra entradanan 
procedente di BBO y dicon esaki 



F6D6RACION Dl TRAHADORNAN Dl ARUBA 

45 ANIVKgSARIO FTA - JULI 21. MM 

Awc Dinirmsun 22 di Juli 2009 tn eKactumciitc 45 arja 
pasa cu aigual trahadu a mim c necesidad dt ti ri un Orgonizackm 
Sindical cu la snli na nan dcfcnsa y asina a l'unda FTA- 
E fimdudoman di FTA ta Cro. Rufo dc Cuba -Crtu Juaquin 
Bnrcno - Cm. Rosende Colimi - Cm. Jadntho Dia?; (r.i.p.) y Cm, 
Wtjki Mad niti (rt.p.k Lamcntablemcntc cu e ultimo dos 
Cumpnnjcronan a bai sosega na pa*. 

E cincu companjcmnar ak i tabu tu tin un vision di por a 
construi c Organ izac ion riba un fimdcshi fucrtc. 

Awc dcspucs di 4? anju HOS tin c larca dt mchcra mas ninda nus 
Organ i/ackm, Ta c dcbcr di nos como di reet i va pa si gi cu c 
programa di Fbmwckin pa asina nos lo lin Contpanjeinafutønrt 
capa% cu por di rig i FTA den tin mm. 

Nae memento akt nos por ripum eu hopi trahado no ta 
mim c nccerfd&d di la orgtiniza, pnsobca nan la euminsa iraba y ta 
haya c condicionnan di trabao rcgla caba. No ta lur mikado tu 
realtsa y lu consicntc di cu artto sacrificio labnla [in pa pura logra 
c bene Ile m nan cu awendiu l i id Fcscy nos tarca ta pa taga e Oase 
I raliadd comprondc cu c bcncftcionan ta logroinui ta y no regaldo 
Y tur trahado tin cu contribui pa nos mani ene c logroimn aki. 

Nus kier i'elicitu tur nos miemhronan. tiel egndu nan. 
miembro di directiva y personal di FTA y nan Famia pa e hecho 
cu awc rtos ta recorda eu 45 anja pasa nos organivuicion FTA a 
wordo fundn. Mas ha Pabien tamhe na nos cK-micmbroiian* e** 
dihgentcnan y henter e C luse Trahadodi Aruba. 


no a trece beneficio general? Pa 
kende si e entradanan extra di 
BBO a sali ventahoso? 

Analisis di gastonan di Gobi¬ 
erno pa 2008 ta duna bistå di 
aumento di gastonan di opera¬ 
cion di gobierno. Segun relato 
annual 2008 di Banco Central, 
pa 2008 gastonan di gobierno 
a subi cu Afl. 43.9 min, par- 
ticularmente gastonan relata cu 
personal y gastonan di mercan- 
cia y servicio. Pues entradana 
extra di gobierno ta ser usa 
netamente pa financia aumento 
den gastonan di gobernacion. E 
pregunta cu ta keda ta ki rendi¬ 
mento e sacrificio di famianan 
y empresanan pa juda Gobierno 
cu entradanan extra, a trece pa 
nos pais y nos hendenan? Ki 
mihor oportunidad den bida 
Gabinete Oduber ta ofreciendo 
awor na empresanan y fami¬ 
anan na Aruba, considerando 
problemanan economico, so¬ 
cial, laboral, seguridad, etc cu 
nos pais ta pasando aden? E 
rol y e costo di Gobernacion 
na Aruba di e forma aki ta bin 
den un discussion y hasta ta 
perdiendo sosten ylegitimidad. 
Maske con hopi mas e costonan 
di gobernacion aumenta bou di 
Gabinete Oduber, no ta mira e 
beneficionan y rendimento cu 
esaki ta treciendo pa comuni¬ 
dad. 

Es mas, no obstante e sacrificio 
cu comunidad ta haciendo pa 
financia - bou di e systema di 
BBO - e costonan halto di gober¬ 
nacion bou di Gabinete Oduber, 
awor tin duda fuerte di parti di 
Reino pa cu e capacidad guber- 


namental di Gabinete Oduber. 
Reino tin duda den e capacidad 
di Gabinete Oduber pa garan¬ 
tisa derechonan fundamental 
di ciudadanonan, como tambe 
den e capacidad di Gabinete 
Oduber pa hiba un bon gober¬ 
nacion. Esaki ta motibo pa cual 
Reino ta bai inicia un investiga- 
cion pa determina si Gabinete 
Oduber, despues di 23 ana di 
autonomia di nos pais, ainda 
tin e capacidad pa goberna un 
pais autonomo. Pues, ademas 
cu gobernacion na Aruba bou 
di Gabinete Oduber ta costando 
mas hopi, e no ta dunando re- 
sultado debido. Sacrificionan 
di nos comunidad pa financia 
e aparato gubernamental bou 
di Gabinete Oduber ta resulta 
di ta por nada anto? 

Mirando e problematica for di e 
angulo aki ta haci un evaluacion 
di BBO cai den nada. Problem¬ 
anan di nos pais ta hopi mas 
complica di locual nos ta pensa. 
E implicacionnan di laga e prob¬ 
lemanan pa loke nan ta no ta 
un opcion si nos kier mantene 
nos autonomia. Ta cada un di 
nos mester duna su aprote pa 
juda resolve e problemanan 
aki. Y esaki ta euminsa na e 
forma con nos ta deal cu otro 
como ciudadano y con nos ta 
tene consideracion cu otronan 
den nos comunidad. Ta hunto 
nos mester coopera pa crea y 
mantene un sociedad cu ta ba- 
lora cada ciudadano di Aruba. 
Si cada un di nos euminsa awe 
na cambia y drecha nos mes un 
actitud, nos ta riba un bon ca¬ 
minda pa mantene nos posicion 
autonomo den Reino. 


TABUSCA 

Ta buscando un hende muher 
pa traha oranan flexibel. 
Mester ta outstading y jolly pa uni su 
/ee mes n'e team di Baby Phat 

Mester por papia idiomanan, Ingles, Spario, 
Hulandes y naturalmente Papiamento 
Mester por traha den oranan di anochi y den dia 

Si abo ta interesa, yama tel. 731-1087 

pa haci un cita 

Ata un bon oportunidad pa traha 

Glenn Lande di MPA: 


Hendenan di San Nicolas ta fada cu promesanan falso 
y cu politiconan cu ta traha durante campana so 


Glenn Lande, candidato di 
MPA a conta prensa cu nan a 
cana den San Nicolas camin- 
da cu por a tende diferente 
preocupacion y kehonan di 
e habitantenan. 

Un di e kehonan tabata cu 


politiconan den temporada 
di eleccion ta haci prome¬ 
sanan falso y cu politiconan 
solamente kier traha den 
tempo di campana. Riba e 
kehonan aki, Glenn Lande a 
bisa cu berdad nan por tin e 


idea cu politiconan ta duna 
promesanan falso, pasobra 
si scucha cierto partidonan 
haci promesanan cu ta bay 
kita BBO, ta paga esaki of e 
otro pa personanan, algo cu e 
politico di MPA ta considera 


cu ta promesanan falso. 
Riba e keho cu politiconan 
kier traha solamente den 
tempo di campana, Lande 
a bisa cu MPA ta e partido 
diferente pasobra nan no ta 
pasa cerca e hendenan prim- 


inti cosnan. MPA loke ta haci 
ta splica e personanan su lo- 
gronan for di den oposicion 
den e 4 ananan cu a pasa y 
asina nan ta compronde cu e 
partido roos no a para keto y 
cu a traha. 



RBTT Bank ta felicita e team di Aruba Little League Junior Division cu a 
participa na Monterrey - Mexico den e Campeonato Latino Americano 2009, 
y cu a titula su mes campeon. 


Alaves RBTT Bank ta desea e seleccion di pais Aruba representando 
Latino America, hopi exito den nan proximo compromiso cu ta e 
Serie Mundial, di categoria Junior cu lo tuma lugar for di 16 te cu 
22 di augustus venidero na Taylor - Michigan, USA. 


BANK 


RBTT Bank ta hopi orguyoso di ta forma parti di e exito di nos 
hobennan cu a logra titulonan grandi pa pais Aruba y cu awor 
nan lo sigu i pa e titulo maximo! 


imagine KKlOfe foryourself. 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

Monica Kock di MPA 

“Mi a haci 
mas ley cu 19 
parlamentario 
hunto” 

UN di e criticanan cu mas tanto 
Monica Kock a haya den e 4 
ananan cu e ta den Parlamento 
ta cu nan no ta wak’e. E ta bisa 
cu den su opinion, ora cu un 
persona ta den Parlamento y ta 
wordo paga tur luna un suma 
pa traha, ta den Parlamento e 
tin cu traha. 

Tambe el a indica cu MPA cu 
un solo asiento, a traha mas 
ley cu 8 di AVP y 11 di MEP. 
“Mi a haci mas ley cu 19 parla¬ 
mentario hunto. Esey ta un di e 
cosnan cu ami ta bisa y cualkier 
partido por bin reacciona riba 
dje, pero ami a traha mas ley cu 
AVP y MEP hunto. Ta p’esey mi 
ta wordo paga”, segun Monica 
Kock. Pesey mes e ta bisa cu 
pa un parlamentario ta den 
Parlamento ta positivo si e ta 
traha, pasobra tin otronan cu 
no ta ni aparece den Parlamento 
pasaobra nan ta core campana 
4 ana largo. 



HOTLINE 

733-8477 

Digicel 

Spera Mas. Hanja Mas. 

Hibando su propio campana y haciendo 
un “damage control 


Evelyn Wever-Croes 
a bishita Camara 
di Comercio 


EVELYN Wever-Croes a haci un bishita na Camara di Co¬ 
mercio siman pasa. Durante un encuentro cu sra. Lourraine 
de Sousa y sr. Leo Maduro, e candidata nobo di partido MEP 
por a intercambia di opinion, y haya sa mas di e posicion di 
Camara di Comercio riba diferente topico. 

“Camara di Comercio a publica un foyeto hopi extenso y 
hopi interesante cu su posicion: Vision pa Gobernacion 
di Aruba 2009-2013, y esey a pone cu mi a dicidi di haci 
un cita pa intercambia di opinion riba aigun topico 
adicional, e.o. diversificacion di nos economia, BBO, 
servicionan den Gobierno”, segun Evelyn Wever-Croes. 
E candidata a experiencia e encuentro uno sumamente 
positivo y fructifero, y a elogia Camara di Comercio pa 
su vision. 


Exposicion di Elvis Tromp den Westin Gallery 


Pintor Arubiano Elvis Tromp ta score cu su 
exposicion “Aruba by Air, Land and Sea” 

Scirbi pa Ruthy "Lady Ruth" Vrieswijk-Bergen. 



TABATA den e galeria na Wes¬ 
tin Hotel, diasabra anochi ul¬ 
timo ora cu invitado, amigonan 
y famia como tambe coleganan 
artista a bin hunto pa admira e 
obranan di un di nos pintornan 
cu mas y mas ta impacta cu su 
creatividad artistico mesclando 
su colronan den un forma uni- 
co. Ya hopi sa ken Elvis Tromp, 
e pintor Arubiano ta. Y hopi tin 
un of mas cuadra di dje colga 
den nan cas of nan oficina. Su 


talento ta resalta e biaha aki cu 
obranan magnifico atrobe. 
Aruba by Air, Land and Sea, 
Elvis Tromp, un Arubiano naci 
pintor autodidact, a sina su 
mes, y experimenta cu su me- 
sun estilo y tecnica ta causa 
furor. E cuadranan gigantesco 
impactante ta ponebo sinti e 
calor den su amor pa su dushi 
isla, su naturaleza su beyeza 
den colornan yamativo hopi 
moderno. Cuadranan cu ta 


ponebo sinti relaha, ponebo 
dal aigun stap patras y sigui 
descubri mas den cada cuadra., 
pa simpel cu e tema of topico 
por ta, e ta treci padilanti den 
un forma excelente y exotico. 
Diasabra anochi tabata reina un 
dushi ambiente, hopi caluroso 
cu musica riba steelpan di “The 
New Generation” di Noord, un 
grupo di hoben talentoso y hopi 
disciplina. Cu focus riba nos 
turistanan tambe, kendenan 
tambe por admira e exposicion 
aki y cumpra un of mas di e 
bunita cuadranan como un 
recuerdo unico di Aruba. 
Pabien amigo-colega Elvis 
Tromp cu un otro exitoso ex¬ 
posicion, den e lus y claridad 
di e beyeza di nos naturaleza di 
Aruba, bo isla natal cu bo a yega 
di representa dignamente na 
varios exposicion den exterior. 
Aruba ta orguyoso di un yiu di 
tera cu ta sigui briya den cada 
skina. E setup di e exposicion 
di Elvis Tromp ta den man di 
Aruba Art and Management 
Consultancy AAMC funda pa 
Jan y Eefje van der Straten. En¬ 
tre otro nan ta percura p’e lugar 
di expo, e parti organisatorio. 
E webpage di Elvi Tromp ta, 
www.elvistromp.com Y email: 
menetromp(a)hotmail.com . E 

expo “Aruba by Air, Land and 
Sea” ta habri te cu september. 
Ta bal la pena dal un keiro y 
aprecia obra di un di nos propio 
hende! 

Simplemente manda 
nos bo email na 
email@awemainta.com 
pa cuminsa ricibi bo 
corant preferi 
electronicamente 


E corant online na PAPIAMENTO mas bishita na Aruba y rond mundo 

Despues di su lanzamento for di un tienda bashi den Caya Betico Croes 

Recepcion di candidatura di Michelle Winklaar 
ta uno masha comenta y acepta 


FOR di despues cu Michelle 
Winklaar a lansa su mes ofi- 
cialmente como candidata di 
partido AVP, e comentarionan 
cu a drenta tabata sumamente 
positivo. Su recepcion tabata 
uno masha comenta y acepta 
pa hasta esnan oposicion di su 
persona. 

“Tin biaha bo mester yuda crea 
locual bo kier forma parti di dje. 
Ami sigur kier crea algo cu ta 
mihor pa Aruba”, asina Michelle 
Winklaar a anuncia durante su 
discurso na momento di con- 
firma su postulacion oficial riba 
e lista di partido AVP. 

Di acuerdo cu Michelle, su 
mama y tata a sine for di chikito 
riba e norma y balornan. 

“Bo tin dos man, un pa yuda bo 
mes y un pa yuda otro” tabata 
un di e balornan cu su mama a 
sine dijong. 

Michelle Winklaar a anuncia 
su mes para mei-mei di su 
coleganan di partido, su famia 
y amigonan. El a haci esaki den 
un tienda bashi cu tin aigun 
tempo sera den Caya Betico 
Croes. 

“Caya grandi tur tempo tabata 
e centro di actividad na Aruba. 
No comprondemi malo, tur 
districto ta importante, pero 
nos caya grandi ta representa 
e curazon di nos pais, curazon 
di nos economia. Y manera 
boso mes por mira, nos ta para 
awe den un lugar bashi”, asina 
Winklaar a vocifera. 

El a anadi di no kier bay punta 
dede y busca e culpabel di cu 
tiendanan ta serando, 
pero e djis kier ilustra 
cu caya grandi ta un 
refleho di nos pais. Si 
tin tanto negoshinan 
ta serando, e ta refleha 
mesora e situacion real 
cu nos pais ta pasando 
aden. 

Michelle Winklaar a con- 
ta cu e decision decision 
pa drenta politica no 
tabata uno facil. Bolun- 
tariamente un cantidad 
di amigo a dune listanan 
largo di motibo dicon e 


no mester subi un lista politico. 
Pero e candidata nobo a splica 
cu e tabata bendiciona di tin un 
carera exitoso y ta masha satis- 
fecho cu su logronan te awor. 
Pero, Aruba ta na un momento 
crucial den su historia y e ta cla 
pa contrubui cu su experiencia 
pa interes general di Aruba. 

“Futuro di Aruba ta depende 
riba progreso. Progreso ta algo 
relativamente simpel. Si bo 
keda haci e mesun cos, bo ta bay 
keda hana e mesun resultado. 
Ta pesey ami kier forma parti 
di progreso di Aruba”, segun 
Michelle Winklaar a bisa den su 
discurso cu a bay compana cu 
hopi aplauso di e presentenan. 
Su motibonan pa join partido 
AVP ta debi cu e ideologia di e 
partido, e team di candidato, e 
vision di e partido y e liderazgo 
di Mike Eman ta similar na esun 
di dje. 

“Tur dia cu ta bay pasando mi 
ta mas convenci cu esaki t’e 
partido cu lo traha mas duro 
y lo logra mas pa Aruba. No 
solamente pasobra nan kier, 
pero specialmente pasobra nan 
por!”. 

Mas leu Michelle Winklaar a 
enfatisa cu el a mira, cu gran ad- 
miracion y respet, con duro y cu 
cuanto dedicacion AVP a traha y 
ta trahando pa nan partido por 
crea un mihor Aruba. 

Na final, e candidata nobo a 
sigura na tur presente cu: “Mi 
no ta un superwoman. Mi ta un 
mama, un yiu muher y un casa. 
Mi ta un mama cu e mesun do- 


lornan cu tur otro hende muher 
aki na Aruba. Mi tambe mester 
traha tur mainta, lagando mi 
yiunan na cas. Mi tambe na oca- 
sion ta yega cas net un tiki laat 
pa por wak mi yiunan drumi, 
pero mi ta cla pa bin haci un 
cambio”, el a reitera. 

Pa Michelle Winklaar, hopi 
bez ta pone extra atencion na 
un hende muher cu a logra 
un trabao importante of cu ta 
den un posicion halto den un 
compania. 

“Pa mi e heroenan di tur dia, ta 
manera e juffrouw di scol cu ta 
duna extra atencion na su alum- 
nonan of un verpleegster cu tur 
dia ta duna un extra cuido na 
un paciente. Claro cu ta nan 
trabao, pero e extra cu nan ta 
duna di nan mes, esey ta haci 
nan un heroe berdadero”, asina 
Michelle Winklaar a enfatisa. 
Na final, e candidata nobo riba 
lista di AVP a bisa di ta kere cu 
esnan cu ta mas capacita den e 
comunidad aki tin un deber pa 
yuda esnan menos afortuna. 

“Nan mester papia p’esnan cu 
no tin un voz. Mi ta kere cu Go- 
bierno ta representa tur hende 
den un comunidad, vooral 
esnan cu ta papiando, pero 
ningun hende ta scuchando. 
Aki ta unda norma y balornan 
ta di gran importancia. Y ta 
p’e hendenan aki awe mi ta 
anuncia mi candidatura riba 
lista di AVP”, asina Michelle 
Winklaar a termina bisando cu 
hopi aplauso. 

Vision di Donny Rasmijn, candidato riba lista victorioso di AVP 



DONALD Rasmijn, mihor 
conoci como Donny tin mas di 
20 ana di experiencia trahando 
den ingeneria unda cu un di su 
specialidadnan ta energia. Na 
ana 1988 el a gradua na Merca 
como ingeniero y a regresa su 
pais. E la traha dos ana na Aru- 
ba y despues e la bay Hulanda 
unda cu el a traha cu Koninglijke 


Shell riba diferente estu- 
dionan di exploracion 
di petroleo. Tambe el a 
sigui diferente curso- 
nan den su profesion pa 
mantene su mes riba un 
nivel halto den ingeneria. 
Na ana 1997 el a regresa 
Aruba y actualmente ta 
trahando den refineria 
Valero pa mas di 10 ana 
caba ocupando diferente 
posicionan unda cu el a 
adkiri hopi experiencia 
den e ramo di refinacion 
y energia. 

Donny Rasmijn ta hopi conoci 
tambe den ramo di deporte 
unda cu e la hunga futbol y 
volleyball pa diferente team na 
Aruba. E ta un persona cu sem- 
per a duna cien porciento den 
su ramo di interes. Hopi per¬ 
sona conoce como un persona 
cu tin hopi respet pa otronan 
y cu gusta wak nos pueblo en 


general progresa. 

Donny a dicidi di drenta den 
politica desde ana 2001 pa 
asina contribui cu e desaroyo di 
nos pueblo. Su vision ta energia 
sostenible, bienestar fisico di 
nos muchanan, arte, cultura, 
educacion y deporte pa nos 
pais Aruba. 

Den ramo di energia e ta wak cu 
nos por introduci tecnologianan 
nobo cu ta encera molinanan di 
biento y solar panels den con- 
struccion di barionan nobo y ex- 
istente. E coriente cu ta wordo 
produci ta wordo entrega den 
e red di electricidad di Elmar 
unda cu cada miembro di e bar- 
io ta haya credito riba su cuenta 
di coriente. Ora e cuenta di fin 
di luna yega e cobransa ta bay ta 
hopi menos. Actualmente WEB 
tin un proyecto di molina di 
biento cu ta bay contribui caba 
na un reduccion di brandstof 
clausule. E plannan di Donny ta 


pa instala por lo menos 40 MW 
di molina di biento mas unda 
cu e brandstofclausule lo baha 
enormemente. 

Tambe Donny ta kere den re- 
ciclahe di awa di douche cu 
por pasa dor di un sistema di 
filtracion pa despues wordo uza 
pa flush WC y muha mata. Nos 
medio ambiente mester wordo 
protehi di un manera cu nos 
futuro generacionnan tambe 
por goza di nos pais. Si nos sigui 
susha nos pais y traha edificio- 
nan manera cu tin actualmente 
no ta bay keda hopi di nos pais 
manan. 

Den ramo di educacion, arte, 
cultura y deporte, Donny tin 
como vision pa nos tin Trai Mer- 
dia na tur scol na Aruba unda 
cu e muchanan ta haya guia 
no solamente den nan lesnan 
pero tambe lo haya lesnan di 
arte, cultura y deporte. Tambe 


lo concentra riba formacion 
spiritual y auto estima di cada 
mucha cu ta un necesidad den 
e temponan dificil cu nan ta 
bibando aden. 

Den ramo di deporte tur mucha 
lo tin e posibilidad pa eherce e 
deporte cu nan ta sinti mas pe 
pa asina manan nos por tin de- 
portistanan riba un nivel halto 
unda cu nos pais por briya den 
eventonan international. 

Riba tereno di salud Donny Ras¬ 
mijn ta hopi peocupa pa e can- 
tidad di hendenan cu ta muri di 
cancer, diabetis y problemanan 
cardio vascular. E solucion pa e 
problemanan aki a wordo stu- 
dia y treci dilante dor di colega 
di partido Dr. Richard Visser. 

E proximo gobierno di Aruba 
mester tuma su responsabilidad 
y inverti den nos muchanan 
pasobra nan ta nos tesoro di 
awe y futuro di nos pais, segun 
Donny Rasmijn. 


DE CUBA ELECTRICAL CONTRACTOR NV 

Zeewrjk # 26 
Teiephone: 584 6020 
E-mail; m.decuba@dcec.3w 


Tin e servido di hu ur 
Bucket Truck Grandi di 60 pia 


Tin un Dritling Truck pa cualkier 
trabow di boramento entre 
ot ro grounding pa kone nte of 
bora mento te cu awa 
Max. 220 pia hundo 



Tin e servido di un Reei Truck 
pa trabownan di halamento 
di kabel y/of kargamento di kabel 


Tin e servido di huur 
Bucket Truck Chikito di 30 pia 


Specialisa den instalacion di koriente residendal, commerdal 
y industrial cu mas di 21 anja di experiencia. 

Chofer no a duna preferencia na un ciclista 

AYERA tardi, tabatin 
un accidente na altura 
di cruzada di Mahuma, 
ora un auto cu tabata 
bin di direccon di Par- 
kietenbos, no a duna 
preferencia riba e cru¬ 
zada ey, na un ciclista, 
cu tabata train y tabata 
baha for di Ser’i Tijshi. 

Consecuencia di esaki 
ta, cu e ciclista no por 
a evita e choke y a bay 
dal den e auto, y a keda 
herida. E ciclista mester 
a ser hiba cu ambulance 
pa Hospital. 





Ideal for music band owners 



For viewing (at Sabana blanco #2) 
call 5934996 or 5935660. 

iSIjf . 

:~z mfo@atco.aw 


©i w 

SGS W SGS 


Apertura di 
oficina di 
MPA na San 
Nicolas 
diabierna 
awor 

Tur hende ta 
keda 

cordialmente 

invita 


DIABIERNA awor partido 
MPA lo ta habriendo nan ofi¬ 
cina nobo na San Nicolas, na 
Bernhardstraat 66 y tur hende, 
specialmente pueblo di San 
Nicolas ta keda invita pa cel- 
ebra hunto cu e partido roos e 
apertura di nan oficina nobo cu 
lo ta specialmente pa tur e can- 
didatonan di San Nicolas cu ta 
riba lista di MPA. E celebracion 
ta cuminsa pa 7’or. 

E oficina ta situa net dilanti 
SvB y ya caba e trabounan ta 
kedando cla y tur esnan cu pasa 
eybandanan lo por wak con 
nan ta verf’e roos y poniendo e 
ultimo detayenan. 


Mainta 

Nos e-mail: 


noticia@awemainta.com 


Tel: 583-1400 
Fax: 583-1444 


Sabana Blanco 2 

fax 582-5971 


Shaba 78 

fax 587-4893 


Theaterstraat 20 

fax 584-8122 


582 4684 

Zelaya ta pidi intervencion di ONU y Merca 


E presidente destitui di Hon¬ 
duras, Manuel Zelaya, a urgi 
comunidad internacional, in- 
cluyendo Nacionnan Uni (ONU) 
y Merca, pa dune nan apoyo pa 
e bolbe na poder den su pais 
despues cu e negociacionnan 
pa resolve e crisis a fracasa 
na Costa Rica. “Comunidad 
internacional mester marca un 
precedente pa algo asina no 
ripiti y cu golpinan di Estado ta 
bira parti di historia y cu esun 
cu purba ta wordo castiga”, Ze¬ 
laya a bisa den un entrevista cu 
e corant Spano El Mundo. 

El Mundo ta bisa cu nan a ent¬ 
revista Zelaya den e embahada 
di Honduras na Managua, (Ni¬ 
caragua), un di e paradanan di 
e presidente despues cu e’la sali 
di su pais pa motibo cu un golpi 
militar a expuls’e y a instala 


Roberto Micheletti na cabez di 
un Gobierno interino. 
Gobiernonan di henter mundo 
ta boga pa e regreso di Zelaya 
na poder y ta rechaza e gobi¬ 
erno interino, pero Micheletti 
a laga sa dialuna cu nunca e lo 
permiti pa Zelaya bolbe ocupa 
e funcion di presidente. 

Ora a puntre si e situacion lo 
caba si Merca interveni diplo- 
maticamente, Zelaya a bisa: 
“Inmediatamente. Esaki lo dura 
mes hopi cu un hala di rosea na 
momento cu Merca tuma medi- 
danan cla contra e golpistanan”. 
Secretaria di Estado di Merca, 
Hillary Clinton, ya a adverti 
Micheletti cu e por enfrenta re- 
duccion di e ayudo economico a 
menos cu e yega na un acuerdo 
cu su enemigo. 

E lider destitui, un aliado di 


presidente di Venezuela, Hugo 
Chåvez, no a indica exacta- 
mente ki dase di accion e ta de- 
sea pa comunidad internacional 
tuma, aunke e’la bisa cu paisnan 
manera Spana por cancela 
cuentanan bancario, suspende 
visa y viahe pa miembronan di 
e regimen di Micheletti. 

E negociacionnan cu a faya, cu 
a wordo hiba pa e presidente 
di Costa Rica, Oscar Arias, pa 
pone fin na e lucha pa poder na 
Honduras, a revela e naturaleza 
“arogante, militar y fascista” di 
esnan cu a tuma poder, Zelaya 
a laga sa. “E golpistanan a haci 
bofon di e pueblo Hondureno, 
di comunidad internacional y 
di Oscar Arias. Nan a haci bofon 
te hasta di Secretaria di Estado 
Mericano, Hillary Clinton”, 
e’la bisa. 


E lider destitui tambe a reitera 
su intencion di bolbe rapida- 
mente pa su pais, a pesar di 
e temor di aigun hende cu su 
regreso lo por conduci na un 
dramanento di sanger. 

“Arias a pidi un par di dia mas, 
pero ya nos ta organizando e 
resistencia interno cu e Consti- 
tucion ta garantiza pa nos, pa 


prepara mi regreso pa e pais”, 
Zelaya a expresa. 

Otro corant Spano, El Pais, a 
publica un entrevista cu Zelaya 
dia 28 di juni, poco dia prome 
cu e golpi na Honduras, den 
cual e’la wordo cita bisando 
cu un intento di golpi a wordo 
frustra pasobra Merca a nenga 
pa apoya esaki. 



DURA HOME CENTER 


Spiel Entrada 
Lampi Muraya 
Lampi Largo 
Lampi riba mesa 
Mesita 
Head Board 
Consoul 
Sofa Cama 
Sofa 1 Pers cora 
Mesa Hero Largo 
Mesa Palo cu pana 
Cuadra 

Cashi TV Grandi 
Cashi TV Sala 
Cashi TV Camber cu TV 
Cashi TV Camber sin TV 
TV 

TV Sala Grandi 32" 
Ceiling Fan 
Cortina 
Mesa Hero 
Chandelier 
Stoel Comedor 
Stoel di Bamboo 
Mesa di Bamboo 
Mesa Rondo Hero 
Bar Stoel Bamboo 
Flower Bouquete 
Lampi Cuadra 
Flor 

Consoul berde 
Palo Cortina 
Porta Cashi Chikito 
Porta Cashi Grandi 


100.00 

25.00 

100.00 

50.00 

100.00 

200.00 

50.00 

800.00 


25.00 

30-40-50-100-150 

250.00 

300.00 

300.00 

100-200 

250.00 

75.00 

150 Completo 

100.00 

75.00 

200.00 

100.00 

60.00 

100.00 

25.00 

25.00 



Meubles di Hotel Marriott 


Colchon + Box Frame King 700.00 
Box 1 persona 100.00 


Special:20%Descuento pa trahadornan di Marriot 


Habri: 9.00 am-7.00 om strit 

Obama no ta descarta 
mas impuesto pa cubri 
salubridad publico 


PRESIDENTE Barack Obama 
atrobe a nenga di descarta e po- 
sibilidad di aumenta impuesto 
pa cubri gasto di su ambicioso 
plan di crea un sistema di cuido 


medico social na estilo Europeo 
of Canades, cu lo cubri miyones 
di hende cu pa un rason of otro 
no tin seguro medico, segun un 
entrevista cu a wordo transmiti 



Studiantenan atencion! RBTT Bank ta regala un biaha mas un suma di aprecio na tur studiante cu tin un Student 
Package na RBTT Bank. 

Pasa na un di nos oficinanan cu bo rapport di aha escolar 2008 - 2009 y nos lo calcula e averahe di bo cinco mihor 
vaknan. A base di esaki bo ta ricibi un suma como lo siguiente: 


Averahe di 
cijferlijst 

Suma 

6 

AWG 7,50 

7 

AWC 20,00 

8 

AWG 35,00 

9 

AWG 50,00 

10 

AWG 100,00 


E oferta aki ta aplicabel pa studiantenan cu ta cliente existente of nobo. Pues, si bo no 
tin un cuenta ainda, pasa awe mes na un di nos oficinanan pa habri bo Student 
Package. 

Paso un bon rapport TIN cu wordo premia. Pabien! 

Pa mas informacion yama nos RBTT Service Line na 588.01.01. 


* E oferta aki ta valido te cu dia 14 di augustus 2009. 


RBTT LIFE CYCLE BANKING 


RBTT 


BANK 


ITALIESTRAAT 36, ORANJESTAD • L.C. SM1TH BOULEVARD 66, ORAN)ESTAD • CAYA G.F. (BET1CO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


ayera. “Camara di Represen- 
tante a adopta un impuesto 
adicional”, Obama a bisa den 
un entrevista na NBC, pero e no 
kier a aclarea si esaki lo ta inclui 
den e version final di e plan. 

E presidente a agrega cu e ta tra- 
hando duro pa Congreso aproba 
e reforma prome cu nan bay cu 
reces na augustus pasobra, e’la 
bisa, “den e ciudad aki, si bo no 
pone un plazo, nada ta pasa. 
Haci nada na Washington ta un 
virtud y pasion”. 

E mandatario a agrega cu esnan 
cu tin medionan economico, 
“manera ami, mester ta e prom- 
enan pa yuda financia e sistema 
nobo”. 

Dialuna Obama a pone presion 
fuerte riba e republicanonan cu 
ta critica su reforma di salubri¬ 
dad, y a priminti di lucha contra 
“e politica di conveniencia”, 
aunke tambe e’la eede algo di 
tereno den su plazo stricto pa 
aproba e ley. 

Obama a papia despues cu e 
presidente di Partido Republi- 
cano a atacha e buskeda di un 
reforma di salubridad pa parti 
di e presidente como “social- 
ismo”, y a acusa esaki tambe 
di ta practica un “experimento 
peligroso” cu lo afeeta eco- 
nomia y lo obliga miyones di 
ciudadano pa deshaci di nan 
seguro medico actual. 

Den declaracionnan na Club 
Nacional di Prensa, Michael 
Steele a bisa tambe cu e presi¬ 
dente, e presidente di Camara 
di Representante Nancy Pelosi 
y e titularnan di comisionnan 
clave di Congreso ta forma 
parti di un “kliek” cu ta desea pa 
aplica un sistema di salubridad 
maneha pa gobierno. 

Obama a bisa na varios oca- 
sion cu e no ta favorece un 
sistema di salud maneha pa 
gobierno. E proyeeto di ley cu 
ta tumando forma den Camara 
di Representante ta vislumbra 
cu empresanan priva di seguro 
lo competi cu gobierno den e 
benta di seguro medico. 

Merca ta ofrece 50 miyon pa narconan Mexicano 



DEPARTAMENTO di Estado 
Mericano a ofrece recompensa 
pa un total di 50 miyon dolar 
a cambio di informacion cu ta 
conduci na captura di 10 pre- 
sunto hefe di narcotrafico na 
Mexico, cu ta acusa di tin papel- 
nan clave den un organizacion 
cu lo a bende droga pa mas cu 
1.000 miyon dolar na Merca. 

E fiscal federal Benton J. Camp¬ 
bell a bisa cu e recompensanan 
y un acusacion penal presenta 


contra e presunto narcotrafi- 
cantenan ta parti di e intento di 
Washington pa desmantela un 
organizacion criminal poderoso 
conoci como La Compania, 
di cual e miembronan a sali 
di gruponan di sicario di Los 
Zetas. E unico nomber cu ta 
inclui den e acusacion presenta 
den corte federal di Brooklyn ta 
esun di Miguel Trevino Morales, 
un fugitivo acusa di ta maneha 
un empresa criminal, distribui 


cocaina na nivel internacional y 
comete violacionnan relaciona 
cu arma di candela. E acusacion 
ta exigi confiscacion di 1.000 
miyon dolar procedente di tra- 
fico di droga. 

Campbell a bisa den un comuni- 
cado cu Trevino Morales, cu por 
wordo condena na cadena per- 
petuo, tabata e principal hefe di 
Los Zetas, un grupo cu ta inclui 
ex integrantenan di e Grupo 
Aereo di Forzanan Special Mo¬ 


bil di forzanan arma Mexicano 
cu a bira traficante. Na Wash¬ 
ington, Departamento di Estado 
a anuncia cu nan ta ofrece un to¬ 
tal di 50 miyon dolar pa cualkier 
pista cu ta conduci na captura di 
esnan acusa, entre nan cuater 
lider cu ta wordo considera e 
cabezantenan di narcotrafico 
pa Oficina di Control di Activo 
Stranhero di Departamento di 
Tesoro. Un di nan ya a wordo 
deteni. “E esfuerzonan con- 
hunto anuncia ayera ta pasonan 
importante den e strategia di 
e departamento pa detene e 
fluho di droga ilegal pa nos 
comunidadnan y e despacho di 
placa di droga bek pa México”, 
Campbell a bisa. E subsecretaria 
di Husticia, Lanny A. Breuer, a 
bisa cu e medidanan anuncia 
dialuna a menos lo haci mas 
dificil pa e traficantenan hinca 
nan placa den circulacion. “Nos 
a descubri cu e manera mas 
efectivo pa interumpi y desman¬ 
tela e organizacionnan criminal 
ta pa enhuicia nan lidernan y 
confisca nan fondo”, Breuer 
a bisa den un comunicado. 
“Nos ta keda lucha schouder 
cu schouder cu nos coleganan 
Mexicano contra e cartelnan 


destructivo aki”. ‘Designation 
of Foreign Narcotics Leaders 
Act’, di 1999, ta prohibi cualkier 
transaccion entre empresa y 
individuonan Mericano cu tra¬ 
ficantenan di droga stranhero, 
nan organizacion y personanan 
cu ta actua na nan nomber. 
Menos di 100 persona a wordo 
designa como lider di narcotico 
desde cu e prome acusadonan a 
wordo nombra na juni 2000. 

E acusacion presenta na Brook¬ 
lyn a senala cu e organizacion a 
bira e principal forza di trafico 
di droga den Golfo di México 
y ta transporta varios ton di 
cocaina tur luna di México pa 
Texas despues di haya esaki 
na Guatemala, Colombia, Ven¬ 
ezuela y otro caminda. Tambe 
e ta senala cu un grupo chikito 
di desertor di forzanan arma 
Mexicano a uni na e organiza¬ 
cion den e decada di 1990 como 
cuerpo personal di e lider di e 
grupo. 

E cuerpo di seguridad a yega na 
proteha henter e organizacion, 
efectuando cantidad di as- 
esinato, secuestro y actonan 
di tortura na mes momento cu 
droga tabata drenta Merca for 
di Mexico, segun e acusacion. 


Huez encarga cu caso contra presidente di Globovision a wordo destitui 


ANUNCIO 

Hefe di Censo y Registro Civil ta participa cu Ministro di 
Asunto General a stipula e siguiente colornan cu por uza como 
color pa e listanan di candidato cu lo aparece riba e stembiljet 
pa eleccion cu lo tuma lugar dia 25 di september 2009. 

E colornan ta: 

ARUBA Bruin, blauw, geel, berde, shinishi, oranje, cora, ros, bina, 
kaki y blanco. 

Hefe di Censo y Registro Civil. 

B E K E N D M A K I N G 

Het hoofd van het Bureau Burgerlijke Stand en Bevolkingsregister maakt bekend 
dat door de Minister van Algemene Zaken is bepaald dat de volgende kleuren 
voor de kleuropdruk van de op het stembiljet voorkomende lijsten van kandi¬ 
daten bij de verkiezingen van 25 september 2009 door de politieke partijen kan 
worden gebezigd. 

Deze kleuren zijn: 

Bruin, blauw, geel, groen, grijs, oranje, rood, roze, violet, kaki en wit. 

Hoofd Bureau Burgerlijke Stand en Bevolkingsregister. 



Corte Supremo di Husticia 
(TSJ) di Venezuela a ordena 
destitucion di huez Alicia 
Torres, segun e propio fun- 
cionaria a informa dialuna, 
y cu tambe a ratifica cu e’la 
wordo ‘presiona’ den e caso 
contra e presidente di e canal 
di television Globovision, 
Guillermo Zuloaga. 

No obstante, TSJ te awor no 
a saca ningun informacion di 
e asunto aki. 

Zuloaga a wordo acusa di 
“speculacion prolonga” pa 
stock iregular, di 24 vehiculo 
den un vivienda di su propie- 
dad y di conspiracion pa 
comete delito. 

“Mi a ricibi e notificacion den 
cual nan a laga mi asignacion 
como huez provisorio sin 
validez”, Torres a denuncia, 


basta dia despues cu e’la 
anuncia cu e no a firma, a 
pesar di e presion poni riba 
dje, un orden emiti diahuebs 
siman pasa cu a prohibi Zu¬ 
loaga sali di e pais. 

E huez a bisa cu e’la wordo 
‘presiona’ pa e presidente di 
e Circuito Penal di Caracas, 
caminda e caso ta sirbi. 

“Mi no ta politico, mi ta inde- 
pendiente, mi no ta di oposi- 
cion, y mi no conoce ningun 
hende”, e’la agrega. 

Globovision, cu ta hopi criti- 
co cu e maneho di e gobierno 
di presidente Hugo Chåvez, 
a bin ta blanco di adverten- 
cianan fuerte pa parti di e 
mandatario den ultimo si- 
mannan y tanto e canal como 
su dirigentenan tin varios 
caso legal habri contra nan. 

Atentadonan na Irak ta laga 14 morto y un centenar di herido 



FUENTENAN di seguridad 
y medico a informa cu 14 per¬ 
sona a muri y casi 100 a resulta 
herida diamars den un serie 


di atentado na Bagdad y otro 
lugarnan di Irak. 

Na Bagdad, ocho persona a 
fayece - entre nan un mucha 


muher di ocho ana y un baby 
di un ana - y otro 65 a resulta 
herida den un explosion di dos 
bom den dos atentado diferente 


den e bario Ciudad Sadr, segun 
fuentenan di seguridad. 

Na Bab al-Muazam, panort di 
Bagdad, 12 miembro di e me- 
sun famia a resulta herida ora 
nan auto a wordo alcanza pa 
un artefacto explosivo, segun e 
mesun fuentenan. 

Den e bario Dora, den sur di e 
Capital Iraki, otro dos persona a 
muri y seis mas a resulta herida 
den un explosion di otro auto¬ 
bom. Tambe, e ministro Iraki di 
Recursonan Hidråulico, Abdel 
Latif Jamal Rachid, a scapa di 
un atentado ora su convoy a 
pasa den e bario Karrada (cen¬ 
tro) . E bomnan cu tabata coloca 
banda di un brug, a causa seis 
herido. Sin embargo, Jamal Ra¬ 
chid despues a desmenti cu su 
convoy tabata blanco di e atake. 
Di otro banda, na Ramadi, 110 
km west di Bagdad, tres persona 
a muri y diez a resulta herida 
den un dobel atentado cu auto¬ 
bom diamars mainta dilanti un 


restaurant di e bario al-Jazira, 
panort di e ciudad, segun un 
fuente medico y polis. 

Na Taji, panort di Bagdad, hefe 
di un empresa local a muri di 
un explosion di bom cu tabata 
coloca bao su auto. 

E atentadonan aki a tuma lugar 
tres siman despues cu tropanan 
Mericano a bay staciona pafo di 
e ciudadnan Iraki, segun e acu- 
erdo di seguridad cu a wordo 
firma na november 2008 entre 
Bagdad y Washington cu lo con- 
duci na e retirada total di Irak di 
tropanan Mericano prome cu 
fin di 2011. 

E atentado di diamars ta di 
tres den menos cu un siman 
na Ramadi, Capital di e pro- 
vincia Al-Anbar, caminda hefe 
di e tribunan sunita a crea, na 
september 2006, e gruponan 
“sahwa” (lanta, na Arabe), cu 
a yuda ehercito Mericano den 
e lucha contra e gueriyeronan 
di Al Qaeda na Irak. 



LA PESCADERIA 

RESTAURANT 


M artes: 

* Polio al horno 

* Bistek encebollado 

* Mllanesa de polio 


Miercoles; 

* Arrøz con polto 

* Estofado de came 

* Rescado salsa criollo 


Jueves: 

* Polio saltado 

• Polio al horno 

- Asa do 4e came 


Viernes: 

* Pechuga de polio 

en salsa de esparragos 

* TaHarirtes rojo con porto 
- Milanesa de came 


fiabado- ESPECIftL DE FESCADO 

* Pescada a la menter 

* Pescada en salsa de cama renes 
- Secodecame 


De la Salle Straat 26 Tel: 588-5574 


Segun Chavez 

Cu FARC a financia 
campana di Correa 


ta ganamento 


COMO “un gran mentira” e 
presidente Venezolano, Hugo 
Chavez, a califica e version pub- 
lica den un video, segun cual, 
Fuerzas Armadas Revolucio- 
narias de Colombia, FARC, lo a 
contribui na financia e campana 
electoral di e gobernante Ecu- 
atoriano, Rafael Correa. “Mi ta 
sigur cu ta un gran mentira cu 
FARC lo a financia e campana 
di Correa”, Chavez a bisa di- 
aluna despues di mey anochi 
na e canal estatal Venezolana 
de Television den un yamada 
telefonico. 

Na Colombia a wordo comproba 
cu tabatin financiamento di mi 


no sa cuanto parlamentario, 
gobernador y alealde, cu miles 
di miyones di dolar di narcotra- 
fico”, e presidente Venezolano 
a laga sa. 

E video den cual e referenda na 
Correa a sali a wordo publica 
pa autoridadnan Colombiano 
diabierna ultimo y eyden e hefe 
militar di FARC, Jorge Briceno, 
alias “Mono Jojoy”, ta papia di 
un ayudo pa e campana di Cor¬ 
rea na 2006. 

Tambe e ta referi na contacto cu 
emisarionan di Correa, algo cu 
e presiente Ecuatoriano a nenga 
categoricamente. 



écordtfj/'lbko 


Tel: 583-1400 Fax: 583-1444 

Di acuerdo cu nos informacion 


Pa sigui cu nan investigacion, Cheng Xing 
Supermarket a haya bishita atrobe ayera 

A bay cu varios computer, documento y cantidad di placa 






FOR di prome oranan di ayera merdia, auto- 
ridadnan hudicial, consistiendo di RST, SIA, 
Recherche di Noord, cacho pa hole placa, arma 
y droga, seccion di Crimen Organisa, compana 
pa Fiscal, a dicidi di bay un biaha mas n’e su- 
permercado, Cheng Xing na Paradera. 
Manera nos por corda, aigun luna atrås, mesun 
autoridadnan hudicial aki, a haci un entrada 
hudicial, unda a keda confisca masha hopi 
articulo, cu ta procedente di ladronicia cu 
yiu di e dono di Cheng Xinga tabata cumpra 
hende. E yiu aki na tal ocasion a keda deteni y 
te ainda ta sera. 


Otro yiu, tabata den exterior y por lo pronto lo 
no bolbe mas, pasobra e ta ser considera e autor 
intelectual di tur e ladronicianan aki. Asina cu e 
pone pia na Aruba, sigur e lo keda deteni. 
Ayera, di acuerdo cu informacion recibi, ta 
pasobra e investigacion ta sigui su curso y entre 
e autoridadnan cu a uni n’e polisnan, tabata e 
personal di SIA. E accion di ayera a dura te den 
oranan di atardi. 

Despues di a bay cu computer, varios docu¬ 
mento y segun informacion extra oficial, otro 
60 mil florin a keda confisca den e accion aki. 
A dicidi di hiba Warda di Polis, e tata pa mas 



interrogacion e biaha aki. 

Por ta den curso di awe, Ministerio Publico lo 
por duna mas informacion di e accion aki di 
ayera na Paradera. 



Atrobe ensenansa a haya un sla duro 

Scribi pa Anna Marila Lacle-Geerman PDR 




AYERA nochi ensenansa a haya un 
sla duro ora cu docentenan encarga cu 
inschrijving di avond mavo a ser atraca 
cu arma di candela. Atrobe e ministro 
encarga cu ensenansa no tuma percausion 
necesario pa cu e inseguridad di nos isla, y 
poniendo e docentenan den un situacion 
hopi penoso y cu hopi susto cu nan por a 
perde nan bida e momento ey. 


No a percura pa tin seguridad ni pa e 
studiantenan y ni e docentenan. Atrobe 
e personanan cu a comete e atraco arma 
aki tambe a comete un atraco riba nos 
ensenansa. E ser humano no tin balor mas, 
y por mira cu ora e docente aki ta haya un 
revolver poni na su cabes, ta hopi cos a 
pasa door di dje sin conta e susto enorme 
pa su bida y tambe di su companeronan. 

No por mas cu tanto criminalidad, y aki 


atrobe ta un reflexion cu arma di candela 
ta riba caya y cu situacion ta alarmante 
na cas cu ta hiba cu e antisocialnan aki di 
habla spanjo no tin dignidad y ta comete 
e acto baho aki. Ohala cu CPA haya e an¬ 
tisocialnan aki y seranan pa hopi tempo. E 
ministro NO a percura pa un beleid pa tin 
seguridad na schoolnan y manera semper 
a neglisha ensenansa y e ser humano no 
tabata tin un balor significativo di parti 
ministro di ensenansa. 

Salud 


Mas di 700 morto desde inicio di pandemia di swine flu 



CIFRA di morto debi na swine 
flu na nivel mundial a duplica 
den ultimo luna y ta supera e 
700 persona desde inicio di e 
pandemia, segun Organizacion 
Mundial di Salud (OMS). 

E agencia di salud publico di 
Nacionnan Uni a agrega cu ta 
analiza con e paisnan lo por 
enfrenta e explosion di casonan 
pronostica pa e ultimo trimester 
di ana, ora e studiantenan y 
trahadornan regresa for di nan 
vakantie.Expertonan a bisa 
cu ceramento di institutonan 
educativo lo por yuda kibra e 
cadena di transmision, aunke 
ta existi e riesgo di costonan 
economico considerabl segun 
un trabou publica den e edi- 


cion di e revista di medicina 
The Lancet, den su edicion di 
augustus.“Ceramento di scol- 
nan ta un di e medidanan... 
cu lo por wordo analiza pa e 
paisnan” segun vocero di OMS 
Aphaluck Bhatiasevi. 

OMS a bisa cu aunke e pan¬ 
demia ta “imparabel” a largo 
plazo, desacelera su disemina- 
cion ta importante ya cu esaki 
lo impedi cu hospitalnan wordo 
congesiona cu gran cantidad di 
casonan nobo. 

E agencia di ONU a para si¬ 
man pasa su pedido pa e go- 
biernonan informa di casonan 
nobo. A bisa cu “ta hopi dificil, 
si no imposibel” pa paisnan cu 
gran cantidad di casonan volg 


cada un di nan. 

Sin embargo e Centro Europeo 
pa Prevencion y Control di En- 
fermedadnan, cu sede na Stock¬ 
holm, a bisa cu a wordo informa 
di mas di 2.300 caso den 24 ora. 
Esey ta aumenta e casonan rond 
mundo na casi 140 mil. 

Segun e estudio publica den The 
Lancet dor di e investigadornan 
di Colegio Imperial di London, 
ta bisa cu e ciere di scolnan lo 
duna mas tempo pa produci y 
administra un vacuna contra 
swine flu. Ta wordo calcula cu 
e vacuna lo por cuminsa wordo 
distribui entre september y fin 
di ana. 

Desacelera e difusion di e pan¬ 
demia lo poermiti tambe pa 


limita e carga den e sistemanan 
nacional di salud publicoy re- 
duci e ausentismo di e trahador¬ 
nan, segun e investigadornan. 


Francia ta un di e paisnan cu 
ta contemplando e ciere di 
scolnan, segun e corant Le 
Parisien. 


Estudio ta destaca influencia di pesticidanan den riesgo di Parkinson 


UN estudio nobo ta duna mas 
evidencia di e relacion entre e 
exposicion na e pesticidanan y 
Parkinson y ta mustra special¬ 
mente riba un sustancia quimi- 
co specialmente riesgoso. 

E equipo di dr. Jason R. Rich- 
ardson, di Scol di Medicina 
Robert Wood Johnson, na New 
Jersey, a haya cu e pacientnan 
cu Parkinson tabatin mas chens 
pa tin nivelnan detectabel di be- 
ta-hexaclorociclohexano (beta- 
HCH) den sanger, y tambe mas 
halto den promedo cu e perso- 
nanan sano of cu Alzheimer. 


E promer evidencia cu a sugeri 
existencia di e asociacion entre 
e pesticidanan y e enfermedad 
cerebral degenerativo Parkin¬ 
son a aparece den decada di 90, 
pero e estudio nobo ta e promer 
cu ta mustra riba un sustancia 
en especial, segun Richardson 
a duna di conoce. 

E beta-HCH ta pertenece na un 
clase di pesticidadnan yama 
organoclorado, cu a wordo 
prohibi na Merca den ananan 
70, pero cu ta dura decadanan 
den ambiente y den organismo 
humano. 

E equipo di Richardson a anal¬ 
iza e nivelnan di 16 di e pesti¬ 
cidanan ey den muestranan di 
sanger di 50 persona cu Parkin¬ 
son, 43 persona saludabel y 20 
pacient cu Alzheimer. Casi 3 A di 
e pacientnan cu Parkinson taba¬ 
tin nivelnan detectabel di beta- 
CHC den sanger, a diferencia di 
e 40% di e grupo control y 30 di 
esnan cu Alzheimer. 

E personanan cu Parkinson 
tambe tabatin un nivel den 
sanger di e pesticida significa- 
tivamente mas halto cu esun 
di e personanan sano of cu 
Alzheimer. 

Y ora e equipo a dividi e partici¬ 


pantenan den 4 grupo, segun 
e nivelnan di beta-HCH den 
sanger, den esun mas halto 
solamente tabatin pacientnan 
cu Parkinson. Si bien genetica 
ta influi den e riesgo cu un 
persona ta core den desaroya 
Parkinson, e gennan conoci ta 
splica apenas e 10% di e caso¬ 
nan di e enfermedad, loke ta 
sugeri na Richardson cu lo tin 
aigun tipo di factornan ambi- 
ental involucra. 

Un estudio recien a haya un rela¬ 
cion “chikito, pero significativo” 
entre e nivelnan di beta-HCH y 
Parkinson den residentenan di e 
Islanan Feroe cu lo ta expuesto 


diariamente na nivelnan halto 
di pesticidanan organoclorado 
a traves di e alimentacion cu 
vet di bayena y pisca, segun e 
equipo.Pa e autornan, e resul- 
tadonan aki ta sugeri cu analiza 
e nivelnan di beta-HCH lo ta un 
forma di identifica e personan¬ 
an cu riesgo halto di desaroya 
Parkinson. E personanan ey lo 
por ricibi remedinan pa proteha 
e celulanan cerebral. 

“Ainda nos no ta conta cu siste¬ 
manan di deteccion trempan. 
Ora un pacient yega cerca dok- 
ter, ya tin hopi dano a tuma 
lugar y no ta keda hopi pa pro¬ 
teha”, segun Richardson. 

Aumento di peso durante y despues di menopausia 
lo por afecta funcionamento cerebral 


AUMENTO di peso ta un factor 
di riesgo “altamente modifica- 
bel”, cu cual lo por preveni of 
retrasa e avance di e cambionan 
cerebral potencialmente damn o 
asocia cu edad, segun e revista 
Psychosomatic Medicine den 
un estudio realiza pa un equipo 
di University od Pittsburgh.E 
equipo di dr. Isabella Soreca a 
analiza e datonan di imagennan 
cerebral di 48 muher mayor 
saludabel cu a wordo controla 
durante 20 ana, den e investi- 
gacion epidemiologico longitu¬ 
dinal yama Pittsburgh Healthy 
Women Study.Den e revista e 
equipo a senala cu e aumento di 
peso corporal durante e transi- 
cion na menopausia y despues, 
tabata “Inequivocadamente 
asocia” cu un menor cantidad di 



7 



materia gris (e parti di cerebro 
cu ta contene e curpanan di e 
celulanan nervioso).Pa e autor- 
nan, e hayazgo aki ta “special¬ 
mente importante debi cu e par¬ 
ticipantenan tabata muhernan 
mayor saludabel, cu a drenta 
menopausia den forma natural, 
no tabatin antecedentenan di 
enfermedad cardiovascular of 


psiquiatrico ni tabata obeso for 
di mediano edad.“E muhernan 
lo ta particularmente motiva 
pa mantene un peso saludabel 
durante pospenopausia, si ta 
confirma cu e aumento di peso 
ta causa alteracionnan di e 
funcion cerebral cu lo afecta 
e calidad di bida”, e equipo a 
conclui. 



Aigun remedi pa 
presion lo por 
proteha cerebro 



REMEDINAN pa baha resion yama inhibidornan di ECA cu ta 
penetra e barera sanger-cerebro lo reduci e riesgo di demencia, 
segun un estudio nobo a sugeri. 

E cambio, e inhibidornan di ECA cu no ta pasa e barera ey lo eleva 
e riesgo aki, compara cu otro antihipertensivonan. 

E barera sanger-cerebro ta un mecanismo protecto cu ta impedi 
cu diferente tipo di patogeno drenta cerebro. Esaki varios biaha 
ta evita cu e agentenan infeccioso drenta cerebro, pero tambe cu 
e remedinan pasa. 

Estudionan previo cu a compara e propiedadnan “neuroprotector” 
di diferente farmaconan pa presion a obtene resultadonan contra- 
dictorio, segun e equipo di dr. Kaycee M. Sink, di Centro Medico di 
Wake Forest University na Winston-Salem, North Carolina. 

Pa investigue mihor, e autornan a evalua 1.054 homber y muher¬ 
nan mayor, cu tabata bebe antihipertensivonan. Ahaci estudionan 
cerebral cu nan tur via imagennan entre 1991 y 1994. A exclui e 
pacientnan cu evidencia di demencia of insuficiencia cardiaco. 
Segun e articulo publica den Archives of Internal Medicine, 414 
participante a usa inhibidornan di ECA, inclui 224 cu unicamente 
a bebe e remedinan cu ta cruza e barera sanger-cerebro. 

138 participante a usa solamene remedinan cu no ta cruza e 
barera aki. 45 participante a bebe ambos tipo di inhibidornan di 
ECA na diferente momento; e resto a usa otro tipo di antihiper¬ 
tensivonan. 

Durante e 6 ananan di seguimento, e exposicion general na e 
inhibidornan di ECA no tabata significantemente diferente na 
esun di otro antihipertensivonan tocante e reduccion di e riesgo 
di demencia. 

No obstante, tres ana di uso di inhibidornan di ECA cu no a cruza 
e barera sanger-cerebro tabata asocia cu un 73% mas riesgo di 
desaroya demencia y un 56% mas riesgo di discapacidad pa e 
actividadnan diario manera bisti of bana. 

En cambio, e uso di e inhibidornan di ECA cu ta cruza e barera 
sanger-cerebro tabata asocia cu un 65% menos riesgo di deterioro 
cognitivo pa ana di uso. 

“Cualitativamente, e direccion di e resultadonan di tur e estudio¬ 
nan a favorece e inhibidornan di ECA cu ta cruza e barera sanger- 
cerebro”, segun e equipo. 

E autornan a opina cu tin mester di estudionan controla y al azar 
pa confirma esaki. 

Ta preparando un apertura spectacular yena di sorpresa 

Princes Margriet y Prof. Pieter van Vollenhoven diadomingo awor lo 
efectua apertura oficial di Museo Arqueologico Nacional Aruba 



Preparacionnanta andando den 
full swing pa cu e apertura ofi¬ 
cial di Museo Arqueologico Na¬ 
cional diadomingo awor na nan 
edificio nobo situa den Schelp- 
straat, net patras di Kong Hing 
Supermarket. Specialmente p’e 
evento aki, e organisadornan a 
prepara un apertura spectacu¬ 
lar cu ta inclui presentacion di 
vårios agrupacion musical, di 
baile y mucho mas. 

E apertura di Museo Arqueo¬ 
logico Nacional ta tuma lugar 
riba diadomingo 26 di juli 2009 
durante un evento gratis cu ta 
cuminsa for di 6 or di atardi pa 
10 or di anochi riba e plein di- 
lanti e museo mes. E programa 
oficial ta cuminsa cu musica di 
Le Groove, sigui pa un pre-show 
bou direccion di Takhai Moha- 
med. Despues ta sigui e acto 
oficial di apertura di museo y cu 
manera indica anteriormente. 


lo ser efectua pa Su Altesa Real 
Prinses Margriet y Professor mr. 
Pieter van Vollenhoven. 

Despues di e acto protocolario 
lo sigui un show spectacular 
den aire liber. E show aki ta 
un ‘regalo’ di Hulanda en co- 
neccion cu Weganan di Reino 
Cultural e asina yama Cultura di 
Reino. E show ta conta cu parti- 
cipacion di diferente artista for 
di henter Reino. 

Entre otro por menciona Roland 
Colastica di Corsow, Yourmay 
Dormoy di St. Maarten, Jacky 
Bernabella for di Bonaire. 

For di Aruba nos tin Alydia 
Wever, Rufo Odor y hopi mas. 
Mas di 100 hende lo participa 
den e show aki. E ta un show 
pa famia. 

Ta bay tin baile, musica y hopi 
sorpresa. Musica y special effect 
lo ta den man di Datapanik. Y 


pa sera e anochi lo tin musica 
di Youth Extreme y sonido 
intifada. 

Ta recorda tur hende pa yega 


trempan, pasobra a prepara 
tribuna p’esnan cu yega prome 
por sinta comodamente pa sigui 
e show di serca. Como cu ta 
temporada di vakantie, ta spera 


un cantidad di hoben aserca pa 
por aprecia e show musical, di 
baile y claro... .pa forma parti di 
um evento cu lo marca historia 
pa e generacionnan cu ta bin. 


Simon Gollo cu concierto gratis 
cu diferente artista di clase na 
Maracaibo, Venezuela 



DI Simon Gollo, violinista 
amigo di Aruba Scholarship 
Foundation y organisador di 
e festival (number9) musical 
Nuevo Mundo, nos a ricibi e 
programa pa otro luna: 14 te 
cu 29 di augustus. 

Ta impresionante e canti¬ 
dad di artista di diferente 
instrument y di diferente 
parti di mundo cu Simon 


Gollo ta trece hunto pa dos 
siman di musica di caliber 
mundial n’e ciudad bisina 
Maracaibo. 

Tin algo pa tur hende cu ta 
stima musica clasico. No¬ 
tabel tambe t’e hecho cu 
entrada na tur concierto 
ta GRATIS! Simon Gollo ta 
spera cu hopi Arubiano lo 
probecha di e oportunidad 
aki. 


Grupo di 6 Online Bookers’ 
entusiasma cu Aruba 



RECIENTEMENTE ATA Euro¬ 
pa conhuntamente cu Martinair 
a organisa un viahe educacional 
pa un grupo di 5 ‘online book- 
ers’. Esaki nan tabata Ebookers. 
com, Cheaptickets.nl, Maduro 
Travel, Montys y World Ticket 
Center. E meta di e viahe aki 
tabata pa introduci nos pro- 
ducto ‘Aruba’ y mustra nan e 
posibilidad nan cu nos isla tin 


di ofrece. E grupo aki a hospeda 
na Renaissance Aruba Resort & 
Casino y a haci site inspection 
na entre otro Bucuti, The Ar- 
uban Resort, Occidental Grand 
Aruba, The Miil Resort & Suites, 
Westin Aruba Resort & Casino, 
Amsterdam Manor Beach Re¬ 
sort, Aruba Marriott Resort & 
Stellaris Casino, Holiday Inn, 
Brickell Bay Beach Club, Radis- 


son Hotel, Manchebo & Spa 
Beach Resort y tambe Divi cu 
Tamarijn Aruba Beach Resort. 
A sigura pa e grupo aki conoce 
nos cultura tambe y a hiba nan 
nos centro di Oranjestad como 
tambe museo di Aruba Aloe. 
Red Sail Sports a ofrece nan un 
paseo cu catamaran y De Palm 
Tours a ofrece un island tour. 

Nan a goza di un dushi cuminda 
crioyo na Papiamento Restau¬ 
rant pa despues nan sigui pa 
Sopranos y Chino Latino pa 
conoce e mundo nocturno. 

Pa completa e programa nan a 
ricibi un presentacion di Aruba 
como tambe un ‘brainstorm ses¬ 
sion’ tocante e posibilidad nan 
cu Aruba ta ofrece pa ‘online 
bookers’. E grupo aki awor tin 
un conocimento mihor di loke 
Aruba tin pa ofrece. ATA como 
tambe Martinair a keda satis- 
fecho cu e viahe aki. 

Forum di 

DESDE su incorporacion na 
2004 Partido Democracia Real 
(PDR) a bin ta focus riba baha- 
mento di prijs di awa y coriente. 
Esaki a keda demostra caba por 
ehempel na aOa 2005 caminda 
cu PDR tabata e prome partido 
politico cu a organisa un forum 
di energia alternativa. 

Desde aDa 2006 bin ariba e lider 
di PDR a hiba for di pafor di 
Parlamento varios caso contra 
di Gobierno actual pa por a 
yega na informacion crucial, 
caminda entre otro e cuentanan 
annual di WEB y Elmar a wordo 
obteni. E informacion ey a yuda 
pa por a traha un Maneho di 
Energia di PDR pa e periodo di 
gobernacion 2009-2013. 

E punto di salida cu prijs di 
awa y coriente pa famianan y 
empresanan na Aruba mester 
wordo reduci na un manera 
structural, ta continua ta un 
prioridad halto pa ora cu PDR 
drenta e proximo gobierno. 


energia alternativa di Democracia Real 


PDR ta applaudi e initiativa di 
WEB pa implementa un parke 
di molina di biento, algo cu 
a bira un realidad danki na e 
presion cu entre otro e lider 
di PDR a pone riba e Gobierno 
actual pa haci algo al respecto. 
Mientras cu e initiativa aki ta 
un bon comienso, Aruba mester 
hasi mucho mas pa reduci su 
dependencia riba “fossil fuels” 
pa su necesidad di energia. 

Pa e motibo aki Partido Democ¬ 
racia Real a invita expertonan 
Europeo y Latino-Americano 
riba e tereno di energia alter- 
nativa pa bin papia riba e topico 
interesante aki den e Forum di 
Energia Alternativo cu PDR ta 
organisa un bez mas. E invita- 
donan lo elabora riba e ultimo 
tecnologianan cu tin riba mer- 
cado, e beneficio pa nos medio 
ambiente y con por realisa e 
inversionnan necesario mas 
economico posibel. Durante 
e forum lo mustra tambe con 


famianan y empresanan por re¬ 
duci nan uso actual di coriente 
y awa door di hasi mihor uso 
di tecnologianan disponibel. 
Tambe lo papia riba e puntonan 
central di e Maneho di Energia 
di PDR. 

Participacion ta gratis pa tur 
hende. Esnan cu ta wordo af- 
fecta cu gastonan halto di awa 
y coriente y cu ta interesa pa sa 
mas tocante e tema aki y cu tin 
interes pa hasi e uso di ener¬ 
gia alternativa un realidad, ta 
cordialmente invita pa asisti e 
forum aki, apesar di diferencia 
politico. 

E forum aki lo tuma lugar dia- 
huebs awo 23 di juli na Centro 
di Democracia di Serge Man¬ 
sur na L.G. Smith Blvd # 120 
di 7:00 pa 9:30 pm. Na final 
di e forum lo tin un receptie 
informal caminda cu lo tin 
oportunidad pa por intercambia 
ideanan y discuti ariba e plan- 
nan necesario pa futuro. 

VALID TILL JULY 22 


Directiva di ABBA ta felicita seleccion di 
Aruba Little League Senior Division cu 
e titulo di Campeon di Caribe 



HOTLINE 

733-8477 


Pigicel 

Spera Mas. Hanja Mas. 



Un caluroso pabien n’e selec¬ 
cion cu a representa Aruba 
na Puerto Rico. Directiva di 
ABBA den nomber di tur e 69 
equiponan participando den 
categorinan di 5/6 te cu AA, 
ta comparti e alegria aki cu e 
seleccion triumfador. 

Un logro cu tabata bisto caba 
pa hopi tempo ya cu pa hopi 
aha caba Aruba ta conta den 
e top di baseball den e conti- 
nente di Merca. 

E hecho cu nos baseball a 
conoce un rumbo diferente, 
pero alabez agresivo a con- 
duci n’e exito aki, segun Eric 
Mohamed di ABBA. 
Campeonatonan na unda 
nos hobenan ta hunga base¬ 
ball durante casi henter aha 
sin duda mester 

ta contribucion n’e exito tras 
di exito. 

Bira campeon t’e logro maxi- 


mo, pero p’e ultimo 8 aha se- 
guramente Aruba tanto den 
Little League Internacional 
como den e campeonatonan 
Panamericano ta haciendo 
cosnan grandi. 

Nos no a logra den Panamer¬ 
icano ainda, pero loke nos 
peloteronan a logra awe t’e 
fruta di un programa exten- 
sivo basa riba desaroyo sano, 
dedicacion y pa haci esfuer- 
zonan p’asina nos muchanan 
ta riba tereno tur dia, segun 
Eric Mohamed. 

Un biaha mas pabien na 
Aruba Little League y tur es¬ 
nan cu di un of otro manera a 
contribui n’e logro aki y muy 
en especial un pabien n’e 
peloteronan mes cu t’esnan 
central den e show. 

Pabien Aruba y exito den 
Weganan di Reino y tambe 
n’e Serie Mundial na Gary 
Indiana. 


AT RENAISSANCE - ORANJESTAD 


PG-13 

1 LOVE YOUBETH COOPER 

daily: 4:20 

matinee: 12:00 2:05 

6:30 

late show: 

8:45 *■ 

10:55 

R 

THE HANGOVER 

daily: 

matinee: 1:30 

5:50 

3:40 

8:00 

late show: 

10:05 

12:15 

PG-13 

TRANSFORMER 2 





daily: 

6:00 

9:00 



matinee: 12:00 

2:55 

late show: 

11:50 

USD 

THE TAKING OF PELHAM 123 




daily: 


7:10 

9:30 


matinee: 


late show: 

11:45 

PG-13 

YEARONE 





daily: 

5:00 

7:10 

9:15 


matinee: 12:40 

2:45 

late show: 

11:20 


PG-13 


PG 


PG 


TERMINATOR SALVATION 

daily: 

matinee: 


8:15 

late show: 


11:00 


ICE AGE 3 DAWN OF THE DINOSAURS 

daily: 4:15 6:15 

matinee: 12:20 2:20 late show: 


fPGl ICE AGE 3 DAWN OF THE DINOSAURS 

daily: 4:00 6:00 

matinee: 12:00 2:00 late show: 


8:00 


PG-13 TRANSFORMER 2 

daily: 5:40 8:30 

matinee: 12:05 2:50 late show: 


11:25 


au 



daily: 

matinee: 12:10 

4:55 

2:30 

late show: 


AT PASEO HERENCIA 


PG-13 

1 LOVE YOU BETH COOPER 


__ 


daily: 

4:35 

6:50 

9:00 HIW 


matinee: 12:10 

2:25 

late show: 

11:10 

PG43 

PUBLIC ENEMIES 





daily: 

5:45 

8:45 



matinee: 12:05 

2:55 

late show: 

11:35 

PG43 

THE PROPOSAL 





daily: 

4:45 

7:00 

9:15 


matinee: 12:25 

2:35 

late show: 

11:30 

rpGi 

LAND OF THE LOST 





daily: 


10:00 



matinee: 


late show: 

12:05 

nri 

THE HANGOVER 





daily: 

5:35 

7:45 

9:50 


matinee: 1:15 

3:25 

late show: 

12:00 


au 


Matinee: Everyday | Late show: fri & sat 

Willem Vrolijk di MPA 


Masha pabien y un danki caluroso na e selecion Senior League Aruba 


DIASABRA ultimo nos 
hobenan a demonstra cu ape- 
sar di tur contratiempo cu nos 
ta pasando aden, nos por logra 
si nos pone di nos banda. 
Depues cu 26 ana largo nos 
a purba envano na diferente 
ocasion di bay cu e titulo di 
campeon aki, diasabra porfin 
nos hobenan a logra esaki. E 
sabor di Victoria cu nos tabata 
tin hopi tempo sin por a disfruta 
di dje, nos hobenan a laga nos 
smaak e atrobe despues di 26 
ana. 

Nos campeonan a demonstra 
superioridad for di e prome 
wega te na final. Y a termina di 
a bira campeon invicto di Base¬ 
ball Latino Americano Senior 
Division. 

Cu alegria Aruba henter a dis¬ 
fruta di e wega aki. Un alegria 
cu a termina den grito di goso 
ora e di tres out a cay pa asina 
duna nos hobenan e titulo di 
campeon. 

Un Victoria di Baseball La¬ 


tino Americano Senior Division 
manera cu a sosode diasabra 
sigur no a bin facil. No ta e 
ultimo dianan of lunanan nos 
hobenan ta haciendo un esfu- 
erzo grandi pa yega na e titulo 
di campeon. Pero hopi di nan a 
cuminsa como Little- leaguers 
na un edad hopi jong. Nan a 
train constantemente, nan a 
train manera e ta wordo exigi 
di nan, nan mester a mustra cu 
nan tin e disiplina cu ta wordo 
exigi di nan na training, nan 
mester purba na yega na perfec- 
ciona nan mes etc. Tur esakinan 
ta parti cu bo tin cu cumpli 
cune pa bo yega na e nivel di 
campeon. Y manera e ananan 
tabata pasa nos hobenan a keda 
persevera pa awe nan a bin cu e 
titulo di campeon. 

Nos hobenan no a yega asina 
leu solamente door di nan es- 
fuerzonan pero tambe door di 
e esfuerzo haci pa e voluntari- 
onan. Aki mi kier menciona por 
ehempel mayor, coach, man¬ 


ager, sponser etc. Enfin tur di 
nan cu un manera of otro a yuda 
e hobennan aki. Nan cu semper 
tabata tey pa yuda sin interes, 
sin pidi nada a cambio. Nan, 
cu desde tempo cu e hobenan 
aki a inicia, tabata tey pa yuda 
desinteresadamente. Na e per- 
sonanan aki tambe nos mester 
manda un palabra di gradici- 
mento y pabien. E titulo di cam- 
pion invicto di Baseball Latino 
Americano Senior Division ta 
di nan tambe pasobra sin nan 
esfuerzo lo nunca nos hobenan 
lo no a yega asina leu. 

Pa termina, nos kier a duna e 
campeonnan invicto di Base¬ 
ball Latino Americano Senior 
Division un caluroso pabien y 
un danki di curason. Cada un 
di boso a reprensenta Aruba 
dignamente. Cada un di boso a 
reprensenta cada ciudadano di 
Aruba dignamente. Cada un di 
boso ta Aruba. Aruba...t’abo!! 



Actividadnan di AVP pa Bario dl Pos Chikito y Sabana Basora 



Candidata riba lista di parti¬ 
do AVP, mr. Desiree G. Croes, 
naci y lanta den e bario di 
Pos Chikito y bibando na 
Sabana Basora ta organisa 
diferente actividadnan den 
su bario den e simannan nos 
dilanti. Lo pone enfoke riba 
Pos Chikito y Sabana Basora 
pa di e forma aki uni e bario 
manera antes atrobe. Como 
cu nos bario a crece asina 
hopi den e ultimo ananan 
ta importante pa e habitan- 
tenan topa cu otro pa asina 
nan sinti nan mes mas cerca 
di nan bario. 

Workshops di Ley Familiar 
For di diamars 28 di juli 2009 
pa 4 siman largo lo tin work¬ 
shops riba Ley Familiar na 
Oficina di AVP pa e bario di 
Pos Chikito y Sabana Basora 
na Pos Chikito 78. E prome 
tema lo ta “Matrimonio y 
Divorcio”. Lo trata loke ta 
e derecho, obligacionnan y 
consecuencianan di e dos 


figura di leynan aki. Partici- 
pacion ta gratis. Por yama na 
tel. 584 1290 pa inscribi. 

Dia di bario 

Hunto cu su team Desiree 
ta organisa dia 2 di augus- 
tus 2009 un Dia di Bario cu 
diferente actividad pa grandi 
y chikito. E meta principal 
ta pa e bario bini hunto 
manera un famia grandi pa 
diverti su mes cu deporte 
y wega, y lubida un poco e 
stress di henter siman. Lo tin 
e.o. mini-voetbal pa grandi 
y chikito y competencia di 
domino. Claro cu lo tin mu- 
sica bailabel pa deleita e 
publico. Tambe lo tin sabroso 
BBQ y snackplatter na benta. 
Bo kier participa cu bo team 
den cualkier competencia ? 
Yama na 5841290 pa haya 
mas informacion y inscribi. 
E lugar lo ta claro na e skina 
mas dushi di Pos Chikito, 
Skina di Janchi. 

Plan ARUBA@RIBA 


Den e prome siman di au- 
gustus lo tin un anochi di 
informacion riba e plan di 
gobernacion di AVP pa e 
proximo 4 ananan. E pro¬ 
grama aki Arub@riba ta 
masha amplio y ta encera tur 
aspecto necesario pa un bon 
gobernacion den dje. E dia di 
informacion lo wordo anun- 
cia despues. Cerca partido 
AVP campana ta goberna. E 
campana ta completamente 
enfoca riba gobernacion. 
Tips y cursonan pa educa- 
cion di bo yiunan 
Na luna di augustus drs. 
Lupina Croes, GZ psicologo 
(BIG), psicologo pa mucha 
y hoben (NIB) orthopeda- 
gogico y terapista pa famia 
y pareha (NVRG) lo duna 
cursonan di educacion. Esaki 
lo tuma lugar for di dialuna 

3 di augustus di 7 pa 9’or di 
anochi na Pos Chikito 78. E 
curso excelente aki ta dura 

4 siman. Como mayor bo ta 
haya tipnan valioso cu por 


yuda bo den educacion di 
bo yiunan. E curso ta gratis. 
Pasa inscribi na Pos Chikito 
78 na tempo pa bo no keda 
afo. 


Keda pendiente pa otro ac¬ 
tividadnan. Despues lo bai 
tin hersengymnastiek y spe¬ 
cial pa e hobennan un anochi 
di musica. 

Local 123 


Pueblo di Noord ta invita pa celebra 


Dia di Patrona 



di Parokia, Santa Anna 


TE cu awor e celebracion den 
e diferente barionan ta un gran 
exito y ta conta cu un asisten- 
cia bastante considerabel. Tur 
atardi tin procesion cu ta sali for 
di un residencia den e bario y ta 
caba na un otro residencia den e 
mes un bario. Pastoor prome cu 
e procesion ta bendiciona e resi¬ 
dencia, e bario y e becindario, 
despues ta cana den procesion 
pa bai e otro residencia na unda 
e Santo Sacrificio di Misa ta 
tuma lugar. 

Tur anochi diferente temanan 
ta ser trata y te awor esnan pre- 
sente por a haya informacion- 
nan hopi impotante y balioso pa 
nan mes y nan famia. Pastoor di 
e parokia tur anochi ta duna un 
reflexion bastante importante 
encuanto e Evangelio di e dia 
cu tambe ta duna esnan pre- 
sente un paz interior bastante 
grandi. Esnan cu ta asistiendo 
ta hopi contento con e nobena 
ta bayendo te cu awor. 


Diadomingo awor 26 di juli dia 
grandi pa parokia di noord 
Despues di a bishita tur e bari¬ 
onan y a tene nobena den un 
forma hopi especial, lo celebra 
dia di Patrona di nos Parokia 
diadomingo awor cu un proce¬ 
sion grandi cu lo sali pa 5’or 
di atardi for di Compleho De- 
portivo Frans Figaroa pa Misa 
Santa Anna na Noord. Aki lo 
tuma lugar un Santo Sacrificio 
di Misa Solem canta pa miem- 
bronan di diferente coronan 
di Noord. E Santo Sacrificio di 
Misa ta tuma lugar ariba e plaza 
dilanti Misa. 

Hisa bandera 

Pa celebra un dia asina especial 
ta ser pidi pa pueblo di Noord 
hisa nan bandera pa asina duna 
honor na Patrona di e parokia. 
Especialmente e famianan cu 
ta biba banda di e ruta na 
unda e procesion ta pasa, esta 
di Compleho Deportivo Frans 
Figaroa pa Misa Santa Anna ta 


ser pidi pa haci esaki. 

Tur muchanan cu a haci nan 
prome Santa Comunion ta 
ser suplica pa tuma parti na 
e procesion bisti cu nan paria 
cu nan a bisti dia cu nan a haci 
nan Prome Santa Comunion. 
Tambe tur gruponan di scout, 
deportivo, scol, di oracion y 
social ta ser pidi pa tuma parti 
na e gran celebracion aki. 
Asistencia Parokial ta haci un 
peticion na un y tur cu por 
contribui cu comestible pa haci 
esaki pa asina por yuda esnan 
den necesidad den parokia di 
Noord cu porcierto ta hopi. 
Tambe esnan cu por trece flor 
escohi for di nan propio jardin o 
cu por cumpra un ramo chikito 
por cana cu esaki y na yegada 
deposita esaki na pia di e Ima- 
hen di Santa Anna. 

Un biaha mas henter comuni- 
dad di Noord ta keda invita pa 
asisiti na e gran celebracion 
aki. 



ATSA cu directiva nobo 


DIALUNA 20 di juli 2009 a ser teni eleccion di directiva 
nobo di Asociacion di Trahadornan pa bienestar Social di 
Aruba - ATSA. 

Presidente nobo di ATSA a bira Noemi Werleman-Maduro cu 
tin e tarea primordial pa guia e board pa nan conhuntamente 
traha riba e vision y mision na bienestar di su miembronan y 
comunidad. Vicepresidente ta Marian Krozendijk, secretaria 
Lila Mackay , tesorero Janine Rodriquez, y comisarionan 
RudyWester, Sylvienne Winterdaaly Jacklyn Agunbero. 
Miembronan di ATSA ta desea e directiva nobo tur clase 
di éxito. 


Joanna Maya a 
gradua na Hulanda 


DIA 15 di juli ultimo, e cantante 
Arubiano, Joanna Maya a grad¬ 
ua na Hogeschool Rotterdam. E 
estudio cu el a haci ta Commer- 
ciele Economie y como cu un 
minor den Retailmanagement. 
Joanna Maya ta haya hopi fe- 


licitacion di su tata Hernando 
Maya, su mama Zuraila Wever 
y su ruman muher Zaira. 
Tambe su famia y su friendsnan 
na Aruba y Hulanda ta masha 
orguyoso di dje. Fin di augustus 
Joanna Maya lo ta bolbiendo 


Aruba. Tanto e team di Aruvi- 
sion Music Festival, Rejoice 
Ministry como e grupo Sabor ta 
manda bise pabien y pa nunca 
laga su talento den canto cay!! 
Joanna ta ex studiante di Cole- 
gio Arubano VWO. 

Grupo di prensa 
Mericano na Aruba 


Despues di a pasa tres dia na 
Aruba cu un programa yen 
di actividad y alegria, Aruba 
Marriott Resort y Stellaris 
Casino a tuma despedida di 
e ultimo participantenan di e 
grupo di prensa Mericano cu 
tabata na Aruba pa conoce e 
producto y facilidadnan cu 
esaki tin di ofrece. 

Mientras nan tabata na Aru¬ 
ba e grupo, cu a consisti di 4 
journalista, dos mucha y un 
primo, a wordo tranporta 
pa De Palm Tours y a bishita 
varios atraccion na nos isla 
manera De Palm Island, Os- 
trich Farm, y tambe a goza di 
un anochi dedica na Michael 
Jackson den Grand Ballroom 
di Marriott. 

Local 125 


Celebracion di 
cumpleanos di 
Gilmer Koolman 



Den fin di siman a tuma lugar un bus 
trip p’asina celebra e di 9 cumplea¬ 
nos di Gilmer Koolman. Muchanan 
invita a sina conoce mas di nos natu- 
ralesa durante e recorido y tambe a 
pasa dushi despues na beach. 


Pabien ainda ta bin di parti mama 
Yeya, tata Gilbert aya na Qatar, ru¬ 
man Gilaine y henter famia, amigo 
y amiganan. Riba combinacion di 
fotonan por mira mas di e celebra¬ 
cion y caranan contento di tur e 
muchanan. 

And he said, My presence shall go with thee, and I will give thee rest. 
Exodus 33:14 

With deep sorrow we announce the passing away of our beloved 
father, brother. uncle, grand father, great grand father and great great 
grand father: 



Bonifacio Obispo Curiel 

Better known as “Facho or Tata” 
Sunrise 5 June 1932 Sunset 17 July 2009 


Left to mourn are 

Mother of his children: Cynthia Hiil 

Children: Garnette and Jacobo Winterdal & children 
Suzette Riviera & children 
Julio and Meisje Curiel & children 
Pamela Breed & children 

Silda and Fernando Richardson-Curiel & children 

Hugo and Clara Curiel & children 

Dino Curiel children in St. Maarten 

Basheda Curiel & children in Holland 

Saskhia Curiel & children 

Atilus and Yvette Curiel & children 

Marietje Curiel in Holland 

Sisters: Diana Morales & family 

Berlino Odor & family in Holland 

Brothers: Enstaqio Gracia & family in Curacao 
Johan Gracia & family in Curacao 

Grandchildren: Astrid, Helga, Mayra, Janine, Altagracia, Anette, 
Lizette, Rusco, Anthonio, Ian, Sanaira, Giovani, Kizzie, Efua, Debby, 
Leisha, Mijarai, Dalila, Omaira, Sisa, Marasa, Michael, Aljevack, 
Challa, David, Cynthia, Ronnie, Natasha, Anansa, Jennifer, Ashley, 
Terrence, Judy, Daniel, George, Kezia, Shalisha, Sheniqua, Harvey, 
Jason, Joey, Kelly, Teiston, Gary, Brendon, Stefano, Elija, Dion, 

Rosita, Eneika, Kurt, Donna. Alex, Kevin, Julian, Desmon, Somerseth, 
Carisia, Jordy 

Great grand 43 to numerous too mention 

Great great grand: Tenisha Raishelin Trornp 

Close friends: Nelson Sirvania, Rudy Hoeverts, Esneyda Perez 

He was related tofamily: Curiel, Odor, Gracia, Morales, Hiil, Winter¬ 
dal, R’dson, Tromp, Canhigh, Thode, Mercan, van der Hoom, Lampe, 
Kelly, Riviera, Garcia, Jack, Breed, Joseph, Brown, Pietemella, 
Nicholas 

We apologize in the moment of our grieving if by coincident we have 
forgotten family members. 

Funeral will be held on Friday July 24, 2009 at 4:00 pm at the Sta. 
Theresita Church in San Nicolas, followed by the burial at the Catholic 
Cemetry.The body of the late Facho will be laid out from 2:00 p.m. at 
the Sta. theresita Church. 

Address of condolences: Caya Parapete 5 (Mabon) 

Tuesday July 21, 2009 & Thursday July 23, 2009 
From 7 pm to 9 pm 

After the funeral we DO NOT receive condolences at home. 


Polis ta interveni entre dos muher Haitiano 

Presencia di polis a wordo pidi dialuna anochi cuarto pasa di diesdos na un cas den Emanstraat, 
unda dos muher Haitiano tabata discuti. Ora cu polis a yega a resulta cu ta trata di dos muher di 
respectivamente 42 y 67 ana. 

Polis a papia cu nan pa haya sa kico t’e motibo di e discusion. Nan a bisa polis cu nan ta discuti pa 
homber y pisca. Polis a logra trece trankilidad entre nan dos.. 


Polis Motorisa ta concentra riba faha di siguridad 

DIALUNA, Polis Motorisa a riba e isla, entre otro den Caya biaha aki principalmente riba 
tene control na diferente sitio Grandi. Nan a concentra e e chofernan cu ta core sin faha 

Senor ta mi wardador, min’t falta di nada. Den cunucu di yerba berde 
Eta ponemi sosega. E ta hibami na fuent’i di awa fresco pami bolbe 
hana forsa. Salmo 23:1 

A fayece cristianamente na edad di 72 anagrand father: 



Clara Helena Irausquin-Kock 

Mihor conoci como 
“Helena of Chichi” 

Na nomber di su 

Esposo: Pedrito Irausquin 

Jiunan: Rudolfo Irausquin y Zeena y jiunan 
Lupita Beaumont y Guanchi y famia 
Coleta Dijkhoff y Elvis y famia 
B ari to Irausquin 
Rogelio Vlijt y Frank y famia 
Luperio Irausquin 
Lino Irausquin y Maria y famia 

Nietonan y nietanan, bisanietonan y bisanietanan, comer y compernan 

Swa: Jacobo Irausquin 

Iha: Rosa Geerman, Maria Quant 

Demas famia: Irausquin, Kock, Ras, Tobel, Beaumont, Dijkhoff, Vlijt, 
Willems, Werleman, Ruiz, Geerman, Dorothal, Vrolijk, Quant, 

Maduro, Rasmijn, Koolman, Croes, Mackintosh, Krozendijk, Bareno, 
Henriquez, Wouters, Schwengle, v/d Linden, Martilla, Pena, Briezen, 
Briceno, Tjin-A-Loi, Ridderstap, Rafini, Wernet, Wever, Comes, 
Olivier, Angela 

Nos ta pidi nos disculpa si den nos tristesa nos por a lubida un of otro 
famia 

Ta invita tur famia, amigo, bisinanan y conociman pa asisti na e acto di 
entiero cual lo tuma lugar Diaranson 22 di Juli 2009 pa 11’or di mainta 
saliendo for di Misa Santa Theresita na San Nicolas pa Santana 
Catolico na San Nicolas. 

E resto mortal di Helena lo ta reposa for di 9’or di mainta den Misa 
Santa Theresita. 


Despues di entiero nos no ta ricibi bishita di condolencia na cas. 


di siguridad. Nan a reparti un 
cantidad basta grandi di but. 
Tambe nan a duna but pa papel- 
nan di auto y rijbewijs. 

Polis ta 
busca 
paradero 
di Angelo 
Werleman 
di 15 ana 

Diahuebs mainta a sali for di 
cas e mucha homber Angelo 
Werleman y su famia no a mire 
bek. E wela cu ta biba na Sabana 
Grandi, a bay warda di polis y 
a haci denuncia di su desapa- 
ricion. 

E wela ta bisa cu e mucha ta 
midi 1.60, color cla, y wowo 
berde. E tin un tattoo di cas 
di arana na su brasa robes y 
tambe tin diferente tattoo na 
tur dos pia. 

Cualkier persona cu por a mira 
Angelo Werleman, por tuma 
contacto cu Warda di Polis. 


DANKI 
PAYAMA 



E celulan aki 
ta dibo si 
bo tip 
onduci na 


anticulo 


clusivo 


HOTLINE 

733-8477 


Pigicel 

Spera Mas. Hanja Mas. 


























AWEMointo.com I Diaranson 22 di Juli 2009 


Local I 27 


Inscripcion pa seminario 15 ana di Archivo Nacional Aruba 

“Nos ta na tempo ainda?” ta den full swing! 


DIALUNA 24 di augustus prox- 
imo Archivo Nacional Aruba ta 
cumpli 15 ana di existencia. 

E tempo ey yama Archivo His- 
torico Nacional e departamento 
a keda oficialmente institui 
como servicio di gobierno cu e 
meta pa retene, maneha y con- 
serva archivonan di Gobierno y 
di instancianan particular. Cu 


bistå riba esaki, Archivo Nacio¬ 
nal Aruba na ocasion di su di 15 
ana di existencia, ta organisa 
den cooperacion cu Fundacion 
Amigonan di Archivo, un semi¬ 
nario di un dia, pa nos trata e 
diferente topiconan cu den nos 
trabou diario, ta warda nos. 
Tambe pa trata decisionnan 
importante cu nos tin di tuma 
awe, pa salvaguardia nos her- 





&6am 




Cumana 76 
Oranjestad, Aruba 
Tel: 588-6699 
Fax: 588-6698 
Cel : 593-0857 / 560-1403 


Senor ta mi wardador ,mi ‘n tin falta di nada 
Den cunucu di yerba bérdé, E ta ponemi sosegå 
E ta hiba mi na awa trankil, pa mi bolbe hana forsa” 


Salmo 23.1 


Nos ta anuncia cu a fayece inesperadamente : 



Michael W. Marques 

*14-12-1963 t 18-07-2009 
Acto di entiero lo wordo anuncia despues 

Na nomber di su : 

Esposa : Jenny Patricia Marques-Bazalar 

Yiunan : Sandra, Marshall 

Su tata : Ruel W. Marques 

Su mama : Marianne Marques-Klijnee 

Demas famia : Marques, Bazalar, Quiroz, Gloor, Lino 
Migliore, Klijnee, de Bie , Eyben, Pourier, V. Weerden y 
demas famia Amigonan y conociman. 

Adres pa condolencia: Aurora Funeral Home 

Cumana #76 
Diahuebs 23 Juli 2009 
7’or pa 9’or pm. 

Acto di entiero lo tuma lugar Diabierna 24 Juli 2009, 
2’or pa 4’or di atardi na Aurora Funeral Home y 
despues saliendo pa Santana Sabana Basora. 

Nos no ta ricibi bishita di condolencia na cas. 


encia cultural y nacional di no 
bai perdi. 

Ta necesario pa para keto un 
rato, y puntra nos mes, mirando 
e retonan nobo y moderno cu si 
nos ta na tempo ainda. Si nos 
ta na tempo ainda pa por scapa 
informacionnan balioso, cu ta 
parti di nos herencia cultural di 
bai perdi y uni nos mes den fila di 
paisnan cu ta emprende e viahe 
di modernismo den e era di in- 
formacion digital y cybernetico. 

Falta di e.o. ley riba e tereno aki, 
preparacion pa nos hendenan 
cu ta traha den e ramo di ar¬ 
chivo, metodonan nobo dor di 
e desaroyo rapido riba tereno 
di tecnologia di informacion y 
comunicacion (ICT), espacio 
adecua y sigur, eliminacion 
di retraso den e trabou di in- 
ventarisacion en general den 
gobierno y conservacion di 
nos herencianan cultural riba 
tereno di informacion, ta reto¬ 


nan grandi cu sigur nos tin nos 
dilanti ainda. Nos documento- 
nan, den ki forma cu nan por 
ta, ta fuentenan importante pa 
nos futuro generacionnan. Sin 
un maneho adecua desde su 
nacemento te na e proceso final 
di wardamento pa eternidad of 
destruccion legal y responsabel, 
nos ta core riesgo di perde gran 
parti di e herencia aki. 

Nos intencion ta pa tur hende 
den e ramo aki, hunto cu nan 
hefenan cu ta instrumental 
den toma di decision, notari- 
onan, abogadonan, banconan, 
organisacionan particular y 
tur esnan cu tin afinidad y ta 
interesa den archivo en gen¬ 
eral haya un oportunidad pa 
participa y bin conoce punto- 
nan di bistå di otronan riba un 
variedad di temanan y mas aun 
bin discuti e situacion actual 
bou nos servicionan y bini cu 
recomendacionnan y yega na 
compromisonan cu nos por 


presenta na gobierno pa asina 
tuma e decisionnan necesario 
pa salbaguardia nos herencia y 
patrimonio. 

Riba e dia aki nos lo bai tin difer¬ 
ente orador, tanto di Antiyas 
como di Aruba. Lo trata e.o. e 
situacion actual na Aruba, de- 
saroyonan nobo riba nos tereno 
y tambe nos experiencianan te 
awor aki riba e tereno aki. 

E seminario ta tuma lugar di- 
aluna 24 di augustus proximo, 
di 8.30 a.m. te cu 5.00 p.m. 
lugar The Westin Aruba Resort 
(ballroom). Inscripcion pa e 
seminario a cuminsa caba, y 
ta baiendo hopi bon. E costo di 
participacion ta Awg. 125,-p.p. 
E cantidad di lugarnan ta limita 
y ta urgi esnan cu ta interesa pa 
participa na e seminario “Nos ta 
na tempo ainda” pa inscribi mes 
ora na Archivo Nacional Aruba, 
persona di contacto: Eloise 
Fowler / Shakira Croes. 


Mighty Sparrow cerca Minister di Cultura 



DIALUNA ultimo 20 di juli 2009, e conocido calypsonian Mighty Sparrow a bishita Minister di Cul¬ 
tura, sr. Tai Foo Ramon Lee. Mighty Sparrow cu tabata na nos isla recientemente pa un homenahe 
na su persona a ser acompana pa sr. Baba Charlie y Marlene lampe di Departamento di Cultura 
Aruba. Durante un intercambio ameno sr. Slinger Francisco conoci bou di e apodo Mighty Sparrow 
a intercambia riba diferente topico cu e mandatario di cultura. 

Coriendo cu velocidad halto 

Sin rijbewijs y kibra 4 auto staciona pa ser bendi 


DIALUNA atardi a drenta informacion di un accidente cu basta 
dano material n’e lorada di Bushiri. Na yegada di patruya policial, 
nan a constata cu un chofer a baha caminda na man drechi y a 
destrui 4 auto cu tabata staciona pa bende. 

Aunke e dano material ta hopi, afortunadamanete den e accidente 
aki e chofer a haya unicamente un kap na su frenta. E chofer cu 
no tin rijbewijs tabata biniendo cu velocidad halto. 





Pa falta di duna preferencia, bromer ta 
dal den auto di famia na Tanki Leendert 

DIALUNA anochi a drenta informe di un accidente entre un auto 
y un bromer na Tanki Leendert na altura di Centro di Bario Tanki 
Leendert. Mesora a dirigi polis como ambulance n’e sitio. 

Na yegada di e patruya policial a constata cu ambulance tabata 
n’e sitio caba y a bin haya un accidente unda un auto a bay subi 
caminda sin a duna un bromer cu tabata bayendo pabao prefer¬ 
encia. 

Esaki a causa cu e bromer cual tabatin un pareha riba dje a dal 
den e auto unda ambos motociclista a resulta levemente herida. 

Ambulance a transporta e pareha pa hospital. 

Servicio pa Comunidad 

elefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0‘stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 

MB Botica na Warda Hg 

Pabou di Brug: Del Pueblo 

Pariba di Brug: Aloe 


Dokter na Warda 

Pabou di Brug: dr. 
Pariba di Brug: dr. 


1 Otro Servicionanl 

Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 
527-2900 
587-0009 
586-3003 

585- 2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600'. 

ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Bisinanan atento a logra pa polis detene 2 conocido ladron 


DIALUNA anochi bisinanan atento na 
Hooiberg a tuma nota cu 2 conocido di 
polis ta bio pasa eybanda y esey a lanta 
sospecho cerca nan. Na dado momento 
cachonan a cuminza ladra masha hopi. 
Aigun di e bisina a mira e conocido di polis 
N. ta canando cu un computer. Mesora 
nan a acerke y a puntre di unda el a haya 
e computer. N. a declara cu ta di un primo, 
pero nan no a confia e storia ey y a avisa 
polis mientrastanto. 

Na yegada di polis a bin haya e bisinanan 
ainda cu un di e sospechosonan, mientras 
e otro sospechoso a logra huy. Ora a bay 
controla bon a descubri cu e ladronnan aki 
a horta e computer for di un otro bisina y 
tabatin mas cosnan buta cla pa horta. 
Mesora polis a detene e ladron unda eynan 
mes el a basha abao kende su companero 
colega ta. Asina atrobe por mira cu entre 
bisinanan y actuacion policial rapido ta 
duna su fruta. Uni nos lo vence. 




CLASIFIGADO 


3DAPA 

SCLAMEME 

25RCRIN 

Y/WIA583-14001BWMLAVI SQoAWBVlA NTACCM 



*ccr»tfjiiskt 

Nos e-mail: 


noticia@awemainta.com 


Tel: 583-1400 
Fax:583-1444 


ARUBA BEACH CLUB 

School Vacation Week 

ON SALE 

Saturday, 8th August to 
Saturday, 15th August 2009 
Duration: 1 full week 

Price: Awg. 865 

Interested piease call 
739-2424 


IA BENDE 


TERENO 

EINGEDOM 

916M" na 
Tauki Leendert. 
Prijs 115.000 parnas 
mformacion 
yanoa S9310S2 


Recientemente a gradua na IVT Nieuwegein 
Hulanda Jean Pierre Croes , 



TIPO Dl CAMBIO OFICIAL 

Valido pa 16 juli 2009 



Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.53 

1.55 

1.57 

Engelse Pond Sterling 

2.84 

2.89 

2.95 

Zwitserse Frank per CHF. 100 

164.09 

164.81 

165.61 

Ned.Ant. Guiden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

189.45 

191.18 193.10 

Euro perXEU. 100 

246.93 

249.19 

251.69 


Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


DESPUES di un estudio di 4 anja consecutivo 
Jean Pierre a termina su studio como 
Tand techniek. Parti grandi di su estudio ta- 
bata technologia computarisa. 

Jean Pierre Croes no ta un desconosi na Aruba, 
como cu e ta jui di Janchi Croes y Edwina 
Croes. E orguyoso mayornan tambe tabata 
presenta hunto cu su ruman homber. 

VisionTv y Vision Magazine tabata presente y 
lo pasa un entrevista completo dia 26 di Juli pa 
7.30 na Telearuba unda Jean Pierre Croes lo 
conta mas di su logronan na Hulanda. Masha 
Pabieny Exito... 

Mamta 

é corøn-t J/loko 

Tel: 583-1400 Fax: 583-1444 



BANCO DI CARIBE 





































30 I Local 


Diaranson 22 di Juli 2009 | AWEMainta.com 


Na Memora di 
Alejandro Angela (Ale) 



A bay drumi den brasa di Senor 
Un personahe integro a bay laga nos inespera. 
Durante su bida el a mustra hopi amor pa naturalesa 
Y e ultimo ananan el a dedica hopi di su tempo na agricul- 

tura 

Su deseo semper tabata pa tin su mesun hofi. Asina e por a 

traha 

den tera pa por cosecha di su hofi. Tabata cla pa yuda 
esnan cu ta acerc’e pa asunto di agricultura. 

Su conocemento di semiya y plantamento e tabata com- 
parti cu esnan cu ta interesa. 

Den e programa di “Crea bo mesun hofi” cu a tuma luga 
den patio di Biblioteca National den luna di mei Ale a 
inspira esnan presente pa nan pone man na obra y cuminsa 
cu nan mesun hofi chikito. 

No ta solamente agricultura tabata su pasion. Di su huben- 
tud Ale a dedica hopi di su tempo na formacion di hoben 
riba tereno di deporte, esta futbal. 

Ale danki pa tur loke bo a haci pa bo pais y pa tur amor 
y carino cu mustra tur cu a crusa bo caminda durante bo 
estadia riba e mundo aki. 

Urvin ta conta cu un dia Ale a conta cu riba e prome dia di 
eerste klas su tata a regale un chapi e mainta ey. 

Pa merdia e cuminsa traha den cunuco. Kiermen cu su tata 
a bise cu awor e ta cuminsa sina scirbi y lesa mainta, atardi 
e ta sina chapi, planta y cuida mata pa su mes un cuminda. 
Nostalgia tabata bisto den su wowonan ora e ta comparti 
e storia di su ninez. Ale su deseo pa futuro ta p’e hubentud 
wak e importancia pa cual ta produccion di cuminda. 

Proyect Sustainible Food Supply 2025 
StimAruba “Crea bo mesun hofi” 

Aruba Conciente 
Carmen Maduro 
Ciro Werleman 



tcorfljtdifoko 


Tel: 583-1400 Fait 583-1444 


Dicon politica? 
Dicon MPA? 



HOPI hende ta puntrando mi 
pakico mi a drenta politica. Mi 
contesta riba e pregunta aki ta: 
Pasobra politica ta duna mi e 
oportunidad pa sirbi mi pueblo. 
Ta hopi ana mi a residencia den 
exterior y mi a bin bek aigun 
ana pasa y ripara e ‘cambionan’ 
den mi pais. Tin cambionan 
positivo, pero mi no por cera mi 
wowo pa e cambionan negativo 
tambe. E asuntonan negativo, 
door cu nos ta un pais chikito, 
tin biaha nan ta mas facil pa 
coregi of preveni. Claro cu tin 
aigun problema mas complica. 
Pero si mi keda para na banda ta 
critica so, anto mi no ta aporta 
na solucion. 

Mester actua y tene e solucion- 
nan na bistå. No keda drey rond 
y husga e ideanan di otro. Nos 
mester respeta ideanan di otro 
y hunto bin na solucionnan sat- 
isfactorio. Si sinta warda, anto e 
problemanan ta bira pio y mas 
compleho. 

Tambe nos mester ta proactivo 
y creativo. Manera cu senala 
problema mester studi’e y cum¬ 
insa traha na e mehoracion. 
Pa esaki ta hopi importante pa 
scucha e pueblo y nan preocu- 
pacionnan. Ta nan ta pone nos 
den gobierno pa sirbi nan. Pa 
MPA tur hende ta conta, paso¬ 
bra ta pa nan nos mester traha. 
Ta nan ta pidi nos pa yuda nan 
y ta p’esey nan ta vota pa nos 
tambe. Sin sosten di e pueblo 
nos no por yega den gobierno 
y haci un diferencia den e pro- 
greso di e pais. Pues semper tur 
hende mester ta conta y mester 
tin oido pa nan preocupacion- 
nan. 

Hopi biaha den campana ta 
priminti e pueblo cielo y tera, 
pero ora di sinta den gobierno e 
voz di e pueblo ta wordo lubida. 
Claro cu tin asuntonan mas 
compleho cu merece mas aten- 
cion pa bienestar general di nos 
pais. Pero e preocupacionnan 
di nos votadornan, maske con 
chikito nan por ta, pa e pueblo e 
ta su preocupacion principal de 


momento y 
merece su 
atencion 
tambe. Si 
mi ta un cli- 
ente di un 
negoshi, ta 
un cliente 
mi ta y ta 
ami ta yuda 
e negoshi 
progresa. 

Tur cliente 
mester 
keda satis- 
fecho, si no 
e negoshi 
lo sufri con- 
secuencia. 

E comerci- 
ante kier 
cliente sat- 
isfecho, pa 
nan negoshi 
por progresa. Awel mescos e ta 
cu nos votadornan. Ta nan ta 
vota y ta nan ta pone nos den 
gobierno. Cu nan voto nan ta 
pidi nos pa traha hiba nan pais 
dilanti, pues no por subestima 
nan preocupacionnan. Cu MPA 
mi por garantisa tur hende cu 
nan voz ta conta. 

Nos tin cu biba uni bek cu otro. 
Un Aruba uni. Nos ta un pais 
internacional pa loke ta trata e 
nacionalidadnan residencia aki, 
cu a haci Aruba nan pais. Nos 
por sina di otro sin perde nos 
identidad. Nos tin di aprecia nos 
mesun cultura si nos ke pa otro- 
nan respeta y asimila den dje. 
Esey nos ta logra door di respeta 
di otronan tambe. E por zona 
tiki naive pa loke ta trata e man¬ 
era aki pa logra solucion pa uni 
nos pueblo, pero cu resistencia 
bo ta bay haya mas resistencia. 
Cu respet mutuo nos ta yega nos 
metanan mas facil. Tur hende 
riba e baranca aki ta conta. Nos 
mester di tur hende pa aporta 
na nos progreso. Y mester bin 
cu programanan profesional pa 
trata esaki, locual sigur ta den 
nos plannan di MPA. 

Biniendo bek na e pregunta pa¬ 


kico mi a drenta politica y skoge 
MPA, MPA ta un partido cu mi a 
identifica mi mes cu ne, door cu 
nan ta hiba un politica diferente 
y no di critica contrincantenan 
enbes di trece sugerencia pa 
ataca e problema mes di e pais. 
Nos no mester perde nos focus 
for di e problemanan, anto bay 
critica nos coleganan politico di 
loke a sosode of laga di sosode 
den pasado. Claro nos mester 
wak pasado pa no bolbe com- 
ete e mesun erornan, pero no 
mester perde nos meta for di 
bistå. 

Pa finalisa, mi ta sigura e pueblo 
di Aruba cu mi lo scucha tur 
hende y cumpli cu deseo di 
pueblo y no priminti cosnan cu 
mi no por cumpli cu ne. Mi fo¬ 
cus lo keda semper riba e meta 
pa soluciona cualkier problema 
y no laga nada kita mi atencion 
for di e meta aki. Mi website 
www.Votacvnthia.com ta habri 
pa bo sugerencia, critica y id¬ 
eanan. Cu bo critica, sugerencia 
y idea nos por conhuntamente 
yega na un solucion duradero 
pa bienestar general di nos tur 
y pa futuro generacion. Cu MPA 
e ta posibel. 

Lidernan na Aruba Juniors a tene retreat pa planea futuro di su movimento 


Basketball ta un producto cu merece e mesun 
mercadeo cu cualkier otro producto 


DEPORTE no ta djis pa pone 
un hende core tras di un bala y si 
ta trata di mucha tampoco e no 
ta un cresh pa mayornan dump 
nan yiu. Na Aruba Juniors Di¬ 
vision Basketball nan a crea 
un concepto exitoso pa forma 
liderazgo entre e hungadornan 
di nan teamnan. Algo cu nan tin 
ya hopi ana ta practica entre 
nan teamnnan cuminsando na 
nivel di mini, sigui pa Pasarella, 
Cadet y Junioren. 

Filosofia a base di experiencia 

E programa y e filosofia su 
tras, ta a base di hopi estudio 
y experiencia prome cu a yega 
n’e concepto cu ta cambia segun 
nos sociedad ta cambia. Pesey 
mes e lidernan di e club ta 
tuma e evaluacion y ahustacion 
constante aki cu gran seriedad 
y periodicamente ta dedica 
henter un dia pa analisa e cam- 
bionan cu ta tuma lugar den nos 
sociedad y con mester deal cu 
nan tanto colectivamente como 
personalmente. 

E lidernan di Aruba Juniors ta 
trek nan mes den un “retreat” 
di henter un dia y e ana aki nan 
a scoge Perle d’Or pa dedica 
henter un diasabra pa analisa e 
situacion y pa busca coreccion 
p’e cambionan cu e mercado 
humano y social ta exigi, pero 
tambe pa discuti e forma con pa 
ehecuta e vision di e movimento 
pa logra forma liderazgo medi¬ 
ante basketball. 

Gerencia na warda 
E lidernan di e plataforma di 
basketball, conoci como G8 ta 
consisti di Sandra Croes, Emile 
Herde, Luis Tromp, Kelvin Au¬ 
gustin, Omar Muyale, Richard 
Brooks, Freddy Gumbs y Tom 
Pietersz. 

Aruba Juniors ta consisti di 9 
pa 10 equipo, tur cu nan pro- 
pio sponsor cu ta duna cada 
team nan propio identidad, 
aunke semper bao di e moto 
di “Aruba Juniors, un famia”. 
Central den e movimento ta pa 
sina e hobennan con pa carga 


responsabilidad, con pa deal cu 
nan emocion di adversidad, de- 
cepcion y alegria den un wega 
asina fisico y exigente manera 
basketball. 

N’e mesun momento cu ta pone 
exigencia riba e hoben, mester 
mantene e programa atractivo y 
mentalmente valioso p’e atleta. 
Ta tarea di e lidernan pa crea 
esaki. E experiencia cu Aruba 
Juniors a adkeri di su atletanan 
durante e ananan tabata asina 
frutifero pa crea bon yiu na cas, 
bon alumno na skool cla pa si¬ 
gui studia y bon ciudadano den 
e comunidad pa ora cu nan ta ta 
para riba nan propio pia. 

Bolbe n’e raiz 

Den e ultimo retreat a fiha nor¬ 
manan nobo pa alcansa e ba- 
sico fundamental, pero tambe 
e rekisitonan minimo pa un 
bon condicion fisico. A analisa 
den profundidad pa bolbe n’e 
raiznan di e organisacion a base 
di e experiencia di su resultado 
den pasado. E envolvimento di 
mayornan den e deporte di nan 
yiu t’asina importante, ya cu e 
ta crea un aceptacion y admira- 
cion cu loke nan yiu ta haci ta 
importante, pero mas ainda e 
ta habri un gran oportunidad 
pa un mihor comunicacion y 
bonding entre yiu y mayor. 

E retreat a boga pa haci su ad- 
mistracion y e administracion 
di cada hungad or mas completo 
y detaya, incluso e tenemento 
di record y progreso. Mediante 
e uso electronico lo mehora y 
acelera e comunicacion cu cada 
famia, pa pasa tur informacion, 
test y resultado colectivo, in- 
dividual y fisico, enserando 
tambe statistica di training y 
wega. 

Desaroyo di e atleta 
Riba e desaroyo personal lo 
introduci e sistema competitivo 
di trapi a base di drillnan di un 
minuut cu ta midi e abilidad 
y progreso di e hungador riba 
diferente tereno. 

Lo incorpora mentorship di 


hungadornan adulto riba difer¬ 
ente experticio pa logra un 
progreso mas rapido. E intro- 
duccion di un basketball camp 
bao di un coach internacional lo 
ta otro instrumento pa stimula 
e hoben pa practica e deporte 
di basketball y pa desaroya su 
mes. 

Tumamento di estadistica na 
weganan lo bira algo standard, 
cu lo yuda e hungador realisa 
cu score so no ta importante, 
pero cu experticionan manera 
rebound, steal, assist, turnover 
ta mes importante pa e funcio- 
namento di un team. 

Finansa ta crucial 

Aunke cu tur e coachnan ta 

traha a base boluntario, un 


organisacion mester tin su 
finansa na ordo p’asina e por 
realisa su plannan dirigi na pro¬ 
greso. E division di basketball 
lo funciona cu un presupuesto 
di operacion pa balansa e en- 
trada versus e inversionnan cu 
mester hasi directamente pa 
e teamnan, pero tambe p’e 
facilidad cu constantemente 
Aruba Juniors ta mehorando y 
lo sigui mehora. 

Aki ta menciona facilidadnan 
cu lo ser mehora durante e ana 
aki, manera e backboardnan, 
tribuna, lockerroom, scoring 
table y embeyece e coliseo di 
basketball pa haci’e mas atrac¬ 
tivo pa tur hende. N’e momento 
aki a termina pa ensancha e dak 
y pone net rond pa tene pal- 


omba y otro parahnan afo. 

G8 di Aruba Juniors tin un vi¬ 
sion firme pa futuro y lo kier 
mira henter e movimento di 
basketball na Aruba unifica den 
un solo criterio. Basketball ta 
careciendo di ingredientenan 
indespensabel pa su crecemen- 
to y desaroyo. Falta di planning, 
vision y profesionalismo. 

Tin dos coriente coriendo, di 
cual un ta pa modernisacion 
y adaptacion n’e tecnica y exi- 
gencianan moderno, mientras 
cu e otro ta pega den tempo y 
tradicionalismo. Basketball ta 
un producto y e mester di un 
mercadeo igual cu un Nike of 
Gatorade p’e por competi pa e 
interes di e hoben atleta y di e 
publico. 

Hopi ambiente na yegada di Caravan di MPA na San Nicolas 


DIABIERNA atardi e Caravan Ros di MPA a yega San Nicolas. 
E caravan a wordo acompana dor di un cantidad di auto ora e la 
core rond den San Nicolas. Pa celebra e caravan a para na bus stop 
na San Nicolas, na unda tabata tin musica y cuminda. Pa deleita 
e publico e famoso Rincon Boys a toca cu hopi alegria. Despues e 
conocido banda Impak a sa di lanta e publico riba pia cu sonido 
di Elite Productions. E ambiente tabata asina bon cu tabatin 
bailamento formal. 

Gran cantidad di hende tabata presente djis pa mira e caravan y 
papia cu e candidatonan. MPA a demostra di haci cosnan difer- 
rente. Tur candidato a subi scenario pa saluda e publico presente. 
Tur esaki den un forma informal y ameno. Un danki grandi ta bai 
na tur esnan cu a haci e evento aki posibel pa MPA. 

San Nicolas ta masha contento mes cu MPA a yega nan bario y du- 
rante henter week-end nan a demostra esaki dor di constantemente 
bishita e caravan ros para dilanti Joe laveist Ball park. E oficina 
mobil di MPA ta habri y tur dia tin un candidato presente na e 
oficina di MPA. San Nicolas a ricibi MPA calurosamente y MPA ta 
gradici e pueblo di San Nicolas pa e bunita bonbini cu nan a ricibi. 
Pa MPA San Nicolas semper a conta y semper lo sigui conta. MPA 
ta kere cu San Nicolas merece mihor y cu MPA tur cos ta posibel. 
























